Khasiat 3 Jenis Buah Tembikai Yang Anda Perlu Tahu

 PENULIS
myResipi

 KATEGORI
Artikel

 POSTED ON
2020-08-14 03:42:34

Tahukah anda? Buah tembikai mempunyai khasiat yang tinggi untuk kesihatan tubuh badan. Kalau kita tahu tentang khasiat-khasiat yang ada dalam tembikai ini, pasti kita akan memakannya setiap hari. Buah tembikai ini bukan sahaja mengandungi rendah kalori dan lemak, tetapi juga mengandungi vitamin dan mineral yang diperlukan untuk kesihatan tubuh badan. Terdapat beberapa jenis buah tembikai yang sering menjadi kegemaran orang ramai. Antaranya adalah tembikai merah, tembikai susu dan tembikai wangi. Oleh itu, jom kita lihat khasiat-khasiat terdapat dalam ketiga-tiga buah tembikai ini yang dikongsikan oleh UPMC Health Beat.

Kredit: Redaksi

1. TEMBIKAI MERAH (WATERMELON)

Kredit: Wanista
Tembikai merah ini boleh dikenali dengan warna cerahnya, yang bukan hanya nampak menyelerakan tetapi juga turut menambah manfaat dari segi pemakanan. Antara khasiat yang terkandung dalam tembikai merah ini termsuklah Likopen dan Fitonutrien. Manfaat Likopen ini mempunyai tahap antioksidan yang kuat. Ianya dapat membantu mencegah kerosakan sel, dan turut membantu mencegah beberapa jenis barah. Secara saintifiknya, semakin pekat warna tembikai, semakin banyak kandungan Likopen terdapat di dalamnya. Bagi khasiat Fitonutrien pula, manfaatnya adalah ianya mampu meningkatkan kekuatan kardiovaskular dalam diri seseorang.

2. TEMBIKAI SUSU (HONEYDEW)

Kredit: USDA
Tembikai susu ini sangat terkenal dengan rasa manis-manis lemak yang kuat dan menyelerakan berbanding tembikai lain. Tahukah anda? Tembikai susu ini memberi gula semulajadi yang akan terus memberi tenaga kepada sel tubuh kita sepanjang hari. WaIaupun rasa lemak tembikai ini kuat, hakikatnya kandungan lemak buah ini juga rendah. Tembikai susu ini juga mengandungi beberapa vitamin dan mineral utama seperti Vitamin C, Vitamin B, Kalium, dan Tembaga.
Kalium merupakan mineral penting yang terdapat dalam tembikai susu ini. Ianya berfungsi  untuk mengekalkan kesihatan jantung dengan memastikan degupan jantung kita dalam kadar yang teratur. Selain itu, Tembaga pula membantu dalam pertumbuhan semula sel kulit, yang menjadi kunci utama kulit yang sihat. Vitamin B di dalam buah tembikai ini bertindak membuang toksin-toksin dalam badan yang boleh menyebabkan penyakit. Manakala Vitamin C pula terbukti dapat meningkatkan sistem kekebalan tubuh, seperti dengan menguatkan tisu serta meningkatkan fungsi otak yang sihat.

3. TEMBIKAI WANGI ( CANTELOUPE)

Kredit: MedicalNewsToday
Tembikai ini juga menjadi antara kegemaran orang ramai untuk memakannya. Antara khasiat yang terdapat dalam buah tembikai wangi ini termasuklah Karatenoid, Folat dan Vitamin A. Khasiat Karatenoid ini berfungsi sebagai antioksidan yang kuat untuk membantu mengekalkan fungsi mata yang sihat. Ini sangatb penting kerana penglihatan merupakan salah satu nikmat yang paling besar untuk kita gunakan dalam kehidupan. Oleh itu, penting untuk kita menjaga penglihatan kita dengan memakan buah-buah sihat seperti tembikai wangi ini. Selain itu, Folat pula berfungsi untuk memelihara sel-sel dalam badan kita. Ia juga menjadi elemen penting untuk pertumbuhan sel yang sihat.

Sekiranya anda baru mula memakan buah-buahan untuk kesihatan, amalkan memakan buah tembikai ini kerana manfaatnya sangat banyak untuk tubuh badan kita. Semoga maklumat ini berguna untuk semua. Walaubagaimanapun, jangan lupa untuk sentiasa berkonsultasi dengan doktor mengenai kesihatan diri.


Tak Sangka Garam Bukit Ada 7 Khasiat Ini, Modal Tak Sampai RM10 Kalau Nak Beli!

Pernah tertanya tak mengapa ada banyak garam bukit bersepah jual di pasaraya, drugstore mahupun kedai runcit? Ada yang dibuat scrub untuk badan, produk pencuci muka, mandian, dan sebagainya.
Kalau dalam masakan, garam ini antara bahagian terpenting untuk menyedapkan makanan. Garam bukit adalah garam tulen yang di temui di kawasan berbukit dan gunung-ganang. Seperti garam biasa, ia tak ditapis dan hadir dalam bentuk kristal tulen.
Baca juga: Serbuk Seasoning Cendawan ‘Homemade’, Perasa Semulajadi Tanpa Garam Dan MSG
Jadi, garam bukit bebas dari bahan kimia dan boleh digunakan dalam makanan tanpa perlu risau tentang kesan sampingan. Ia juga terbentuk secara semulajadi apabila air laut atau air tasik menyejat dan meninggalkan natrium klorida yang asli.
Jom kita lihat antara tujuh khasiat garam bukit yang baik untuk tubuh badan kita.

1. Mengalakkan penghadaman
Bagi anda yang mempunyai masalah sembelit, pedih ulu hati, kembung perut dan masalah berkaitan perut yang lain, ia boleh dijadikan sebagai ubat di rumah untuk membantu penghadaman.
Disebabkan garam ini mempunyai mineral dan vitamin semulajadi, ia dapat mengalakkan pergerakan usus dan bantu membersihkan toksik dalam usus. Apabila proses penghadaman berjalan dengan lancar, berat badan juga secara tak langsung akan menurun.

2. Meningkatkan metabolisma
Ia dapat merangsangkan metabolisma untuk meningkatkan lagi fungsi badan. Disebabkan garam ini mudah menyerap mineral dan air, ia dapat membantu kekalkan keseimbangan elektrolit tanpa jejaskan tekanan darah.

3. Meningkatkan sistem imun badan
Disebabkan ia kaya dengan vitamin K, garam bukit ini dapat membantu untuk menguatkan tulang serta tingkatkan lagi imunisasi badan. Jadi, konsum garam ini dalam makanan dapat menhalang penyakit yang selalu menyerang imun badan kita.

4. Mencantikkan kulit

Bukan sahaja banyak khasiat, tetapi ia juga boleh menjadi produk kecantikan. Kaum wanita memang tak dapat lari dari menjaga kejelitaan. Jika ia dibuat sebagai skrub wajah, kulit akan sentiasa lembap dan dapat menanggalkan sel kulit mati.
Resipi skrub muka homemade:

Garam bukit
Minyak badam
Minyak zaitun

5. Dapat berikan kelegaan pada sengal otot
Kalau selalu lenguh atau sengal otot, bolehlah gunakan garam merah jambu ini. Disebabkan ia bahan pengelupasan dan bersifat anti keradangan, jadi ia dapat diserap oleh badan dan memberikan kelegaan.
Caranya, hanya rendam bahagian otot yang sengal ke dalam air yang dicampurkan dengan garam bukit ini.

6. Melegakan stres badan
Konsum garam ini dalam masakan atau mandian air suam dapat melegakan stres badan dan mengaktifkan otak. Bukan itu sahaja, ia dapat berikan kesan yang tenang dan perasaan gembira apabila sudah penat seharian bekerja atau belajar.

7. Meningkatkan sistem pernafasan
Amat baik digunakan untuk sesiapa yang mempunyai masalah pernafasan seperti asma, alergi dan jangkitan sistem pernafasan. Apabila kita bernafas dengan garam bukit yang dijadikan hiasan, partikel garam itu akan diserap ke dalam paru-paru dan dapat meluaskan saluran pernafasan yang sempit itu.
Bukan itu sahaja, ia dapat mebunuh anti virus, anti bakteria serta mikroorganisma yang tumbuh dalam paru-paru.

Banyakkan khasiat dari garam merah jambu ini. Tapi jangan terlebih ambil pula tau. Kita harus mengikut saranan dari Kementerian Kesihatan Malaysia iaitu 1 sudu teh (5g) garam dalam sehari.
Semoga bermanfaat!

Sumber: Root Of Science, Pharmeasy


Khasiat Madu Yang Tiada Tandingan Lebih-Lebih Lagi Untuk Kesihatan

Adakah anda sedar bahawa khasiat madu sangat banyak? Madu juga sesuai dijadikan petua dan amalan yang dapat memberi manfaat kepada penggunanya.
Dalam perkongsian ini, kita akan mempelajarai apa petua dan amalan yang boleh dilakukan menggunakan madu.
Antara Petua Madu Yang Perlu Kita Tahu:

Petua madu dengan lada putih untuk clearkan mukus dan kurangkan risiko darah tinggi.
Petua madu dengan limau kasturi untuk burn belly fat.
Petua madu dengan talbinah (barli) untuk merawat kegelisahan hati dan kesedihan.
Petua madu dengan kayu manis untuk mengurangkan jeragat.
Petua madu dengan bawang putih bakar untuk tingkatkan nikmat suami isteri.
Petua madu untuk cirit birit.

Banyak lagi petua yang ada dalam posting yang sebelum ini.
Harini saya nak kongsikan amalan Rasulullah SAW.
Ibnu al-Qayyim menyatakan,
“Nabi SAW biasa minum madu dicampur dengan air semasa perut kosong dan ini adalah rahsia mengekalkan kesihatan yang baik yang tiada siapa boleh faham kecuali seorang yang pintar dan diberkati.”(Zaad al-Ma’ad|34)
Antara Khasiat Amalan Ini:

Detoks badan dengan melancarkan fungsi hati, buah pinggang dan sistem penghadaman. Orang yang ada gastrik teruk, gerd elok amalkan ini.
Mengurangkan simptom alergi. Orang yang selalu flares teruk boleh cuba ya.
Meningkat sistem imun badan. Bagus sangat untuk orang yang ada masalah low immune system terutama sekali yang ada penyakit kronik yang menganggu fungsi sistem badan.
Membantu dalam penurunan berat badan. Boleh perah limau kasturi atau lemon cuma lepas minum acidic drink ni, eloklah kumur terus mulut dengan air supaya sisa asid dalam mulut tak merosakkan lapisan gigi.
Buat kulit lebih bersih dan cantik. Saya suka sarankan orang yang ada masalah jerawat teruk, muka selalu breakout sana sini, bisul tumbuh sana sini cuba amalkan ini.

Banyak sangat kegunaan madu ini. Semoga bermanfaat.
Sumber: Mastura Rashid
Baca juga:
Cara Buat Pati Lemon Madu, Elok Untuk Kurangkan Batuk & Turunkan Paras Kolestrol


Ramai Tak Tahu Khasiat Minum Air Rendaman Asam Keping, Sekelip Mata Migrain Hilang!

Ramai yang tak tahu khasiat minum air rendaman asam keping yang boleh hilangkan pening migrain dan sakit kepala dalam sekelip mata, macam magik!
Tak salah kalau ada yang nak ikhtiar cara tradisional di samping makan ubat yang diberikan oleh doktor. Jom baca dan cuba amalkan petua yang dikongsikan oleh Puan Emma Wan Noordin di bawah.
Baca juga: Petua Supaya Nasi Lambat Basi, Hanya Letak Satu ‘Bahan’ Ini Semasa Ditanak
Khasiat Minum Air Rendaman Asam Keping
Dah seminggu sakit kepala teruk hari2 kena makan panadol. Tu pun kadang tak hilang.
Call mak.. Dia cakap try minum air asam keping ni. Rendam je sekeping dalam air suam biasa, tunggu 10 minit.

Lepas minum separuh gelas tu. Terus hilang pening migrain. Macam magik je. Terkezut gigirl. Ni tak yah makan ubat dah. Minum je air ni.
Ni untuk sakit kepala yang boleh rawat dgn panadol lah. Kalau teruk guna pain killer morfin apa tu tak pasti menjadi ke tak.
Minum lepas makan ya. Bukan perut kosong.
Sumber: Emma Wan Nordin


Ini Sebenarnya Kisah Sejarah Kicap Cap Kipas Udang, Ramai Orang Tak Tahu

Siapa je yang tak kenal Kicap Cap Kipas Udang jenama HABHAL dekat Malaysia ini kan?
Sejak dari kecil, memang ini antara jenama yang mak-mak kita akan pakai untuk makan harian sampailah turun dekat kita pula.
Tapi. terdapat kekeliruan di sebalik sejarah sebenar lahirnya kicap tersohor itu.
Baca juga: Wanita Ini Kongsi Cara Mudah Buat Ayam Masak Kicap Pekat & Pedas
Selalunya kita dengar kejayaan Kicap Cap Kipas Udang dikaitkan dengan Haji Lambak bin Mohamed dari Johor yang dikatakan adalah pengasasnya.
Haji Lambak menghembuskan nafasnya yang terakhir di kediamannya di Larkin Jaya (Johor) pagi 22 Jun 2020 dalam usia 100 tahun.
Namun, sejarah yang tepat berkait isu siapakah pengasas sebenar Kicap Cap Kipas Udang itu terletak pada jenamanya – HABHAL.
HABHAL itu sendiri adalah pengasas sebenar kicap tersebut.

Haji Ahmad Bin Haji Abdul Latif
HABHAL adalah ringkasan nama Haji Ahmad Bin Haji Abdul Latif. Beliau adalah satu-satunya saudagar kicap di Nusantara.
Beliau adalah anak kepada Haji Abdul Latif bin Nurudin yang lebih dikenali sebagai Syeikh Abdul Latif Al-Malakawi.
Syeikh Abdul Latif adalah seorang tokoh alim tersohor di Nusantara. Beliau banyak berdakwah di Singapura dan Melaka, dan mempunyai syarikat percetakan Latifiah Press di North Bridge Road yang beroperasi dari tahun 1920 hingga 1939.
Haji Ahmad lahir di Tengkera (Melaka) pada tahun 1900 tetapi dibesarkan di Singapura.
Pada tahun 1945, beliau telah membeli sos soya dari seorang peniaga Cina. Beliau kemudiannya menambah bahan-bahan dan perisa tambahan kepada sos tersebut hingga terciptanya sos kicap yang ada sekarang.

Maka sejak itulah beliau memulakan perniagaan menjual kicap ciptaannya itu di rumahnya di Jalan Mangga (Kampong Ubi).
Selepas Haji Ahmad meninggal dunia, perniagaannya diteruskan oleh anaknya, Haji Zaini dan dilanjutkan pula oleh isteri Haji Zaini, Hajjah Sa’adiah binte Buyong.
Pada tahun 1981, perniagaan kicap HABHAL berpindah operasinya ke Lorong Pemuda (Kampong Melayu Majidee, Johor) di bawah syarikat Jalil Enterprise.
Pada 25 November 1986 pula, Zara Foodstuff Industries Sdn Bhd yang diasaskan oleh Haji Lambak telah mengambil-alih operasi perniagaan kicap HABHAL dari syarikat Jalil Enterprise dengan memulakan operasinya di Jalan Tahana (Johor) sehinggalah ke hari ini.
Begitulah sekilas sejarah pengasas sebenar Kicap Cap Kipas Udang jenama HABHAL yang juga merupakan bapa kepada pelawak tersohor awal tahun 1960 hingga 1980-an di Singapura, ‘Mahmood Kicap’.

Sumber: Facebook Kisah Sejarah Melayu


Kimbap Daging Guna Daging Korban, Memang Sedap Sambil Layan K-Drama

Apa kata kita buat Kimbap Daging menggunakan daging korban yang disedekahkan oleh jiran tetangga atau pihak masjid. Kadang bila tak tahu nak masak apa, memang dilema juga perasaan ini.
Hidangan ini juga dikenali sebagai maki sushi atau nasi gulung korea. Kimbap adalah makanan ringan korea yang diperbuat daripada nasi putih dan ditambah dengan bermacam-macam bahan lain kemudiannya digulung dalam lapisan seaweed kering.
Baca juga: Japchae Ikut Tekak Melayu, Korea Glass Noodle Yang Sedap Dan Rugi Tak Cuba!
Kalau dikorea dikenali sebagai kimbap, di Jepun pula dipanggil sebagai sushi. Yang membezakan kedua kudapan ini adalah penggunaan minyak bijan dan juga cuka.
Nak mencuba kimbap daging ini, jom kita lihat bagaimana cara penyediaannya dengan mengikuti perkongsian dari Cik Puan Nur Anny Sofia ini.

RESIPI KIMBAP DAGING ALA KOREA

Bahan nasi dan perasa:

Beras sumo dalam 2 cawan
Sushi Vinegar – 1 sudu makan

Bahan-bahan lain:

Nori/seaweed
Sosej – yang dah siap direbus
Filamen stick- juga siap direbus
Danmuji (Radish Pickles) – Potong Panjang
1 batang timun jepun – potong panjang then goreng bersama minyak bijan
Telur dadar dipotong panjang
Bayam – Celur dan buang air dan gaul bersama minyak bijan
Carrot – potong halus dan goreng sekejap bersama minyak bijan

Bahan isi:

Spicy fish cake yang dah dimasak – potong nipis kemudian gaul bersama gochugaru, gula, soy sauce, dan tumis
Daging goreng – Gaul daging terlebih dahulu dengan soy sauce, daun bawang, garlic and minyak bijan and baru goreng sampai masak
Halal Chicken Luncheon Meat
Kimchi – optional

Cara-cara membuatnya:
1. Mula-mula sediakan nasinya dahulu. Cuci beras bersih-bersih, dan masak dalam periuk nasi. Lebihkan air untuk dapatkan nasi yang lembik.
2. Dalam bekas lain, satukan nasi bersama sushi vinegar. Kacau sebati sehingga larut.
3. Selepas itu sedia untuk buat roll kimbap. Bentangkan bamboo mat.
4. Letak nori/seaweed. Kemudian ambil nasi dan ratakan kat atas permukaan seaweed..nk cantik mcm saya punya kimbap..ratakan nasi nipis sahaja.
5. Susun bahan-bahan isinya..jgn kedekut kalau nak isi banyak! filling boleh pilih diantara basic atau saya punya version.
6. Gulung dengan ketat dan mampat.
7. Selepas itu buka bamboo mat, dan keluarkan roll kimbap tadi. Potong ikut saiz yang tak terlalu nipis.
8. Sedia untuk dihidang.

Selamat mencuba resipi Kimbap Daging ini.
Baca juga: Bebola Nasi Atau Jumeok-Bap Ala Korea, Laku Habis Anak Anak Makan!


Lebih 1.2K Shares, Resipi Kimchi Tekak Melayu Ini Raih Perhatian, Guna Saja Bahan Yang Ada!

Jom buat kimchi tekak melayu! Barulah ‘feel’ nak makan jeruk lobak dengan apa juga hidangan sambil layan Kdrama.
Macam yang semua tahu, kimchi merupakan salah satu menu makan Korea yang semakin mendapat tempat di kalangan penduduk tempatan negara ini. Malahan, sudah ada peniaga tempatan yang menghasilkan kimchi dijual di pasaraya-pasaraya.
Khasiat kimchi sememangnya tidak dapat dinafikan lagi kerana mengandungi nilai nutrisi yang mencukupi kerana sayuran mentah yang digunakan. Kaedah penapaian kimchi turut menghasilkan mikrob yang baik untuk tubuh kita.
Baca juga: Selalu Tengok K-Drama? Ini 7 Makanan Korea yang Korang Patut Cuba
Selain itu ia turut mempunyai kandungan anti oksidan yang tinggi serta sangat disarankan untuk mereka yang sedang berdiet. Terdapat pelbagai lagi manfaat kimchi ini dan telah dibuktikan secara saintifik oleh para penyelidik.
Namun, jangan sampai salah cara membuatnya, khasiat tak dapat, malahan dapat peny4kit pula. Sentiasa utamakan kebersihan setiap bahan yang digunakan.
Menerusi laman Facebook, Ika Ezzati Kamal telah berkongsi cara mudah membuat kimchi tekak melayu hingga meraih sehingga 1.2k shares! Memang ramai rupanya suka ‘adjust’ ke arah kemelayuan walaupun suka ulam korea ini. Hiks! Jom kita tengok.

RESIPI KIMCHI TEKAK MELAYU

Al kisahnya, tadi pergi pasaraya. Tengok seksyen clearance barang basah terjumpa kobis panjang RM1.20 seikat besar. Nak layu-layu sikit kat bahagian luar tapi dalam elok lagi. Pulak ada jugak lobak putih tapi patah muncung dah 50sen. Carrot 3 batang 1 plastik 98 sen yang hitam satu. Kitanya teringin nak makan kimchi.
Alang alang tu beli jelah. Merajinkan diri buat. Kadang kalau beli yang ready made selalunya acidity dia too much. Pastu pedas sangat. I kennot tahan. Sudahnya terhasil 4 botol untuk stok setahun. Kos semua, RM2.70. Garam, gula, bawang, halia, kicap, sotong, serbuk cabai, tepung beras memang ada kat rumah dah. Harini tidur peluk kimchi sebab rasa menang membeli.
Bahan-bahan potong:

Kobis panjang – rendam dengan garam 2 jam dan bilas 3x
Bawang holland
Daun bawang
Lobak putih
Carrot

Bahan kisar:

Bawang besar 1 biji
Bawang putih 1 labu
Halia 1 inci
Sebiji buah lai atau epal merah – optional
Udang kering 2 jemput

Bahan perisa:

Serbuk cili – ikut tahap kepedasan masing-masing
Garam
Gula
Kicap ikan atau kicap sotong – secukup rasa
Tepung beras dimasak atas api sampai kental

Cara-cara membuatnya:
1. Gaul semua bahan di atas dengan sebati.
2. Masukkan dalam bekas kegemaran.
3. Tinggalkan sikit ruang udara sebab proses penapaian mengeluarkan gas. bimbang buka2 tuppaware meletup kena muka.
4. Nak cepat makan, letak kat luar dan biarkan proses penapaian selama 2 hingga 3 hari. Lepastu boleh makan. Lepastu masuk peti sejuk.
5. Ataupun lepas buat letak je dalam peti sejuk. Harini buat minggu depan makan. Siap!

Memang puas nak makan kimchi tekak melayu ini dengan mi segera atau nasi sambil layan Kdrama. Selamat mencuba semua!


KKM Akan Laksana Pelabelan Kalori Makanan Di Restoran, Kafeteria

Kementerian Kesihatan (KKM) menerusi Bahagian Pemakanan akan melaksanakan sebuah projek rintis pelabelan kalori makanan di restoran dan kafeteria pada awal tahun depan, bagi menilai kebolehlaksanaan dasar pelabelan menu di Malaysia.
Menteri Kesihatan Khairy Jamaluddin berkata, sebagai permulaan, ia akan dilaksanakan di restoran di Putrajaya selain kafeteria KKM dan kementerian lain serta rangkaian restoran makanan segera.
“Sekarang ini kita (KKM) dalam peringkat perancangan untuk mengenal pasti kafeteria dan restoran yang ingin ambil bahagian dalam projek rintis ini yang bakal dilaksanakan sekurang-kurangnya enam bulan hingga setahun.
“KKM akan sediakan maklumat (kalori) itu supaya mereka (pengusaha) tidak perlu membelanjakan duit untuk konsultan bagi melabelkan menu makanan mereka.
“Cuma kita minta kerjasama daripada pihak pengurusan restoran supaya apabila sudah dibuat maklumat kalori itu, ia dapat diletakkan pada menu di kedai makanan mereka,” katanya.

Beliau berkata demikian kepada pemberita selepas merasmikan Seminar Anti Obes-City Putrajaya dan pelancaran modul program pengurusan berat badan Trim&Fit bagi pelaksanaan di semua kementerian dan jabatan di KKM di sini hari ini.

Ditanya sama ada projek rintis itu akan menjurus kepada dasar pelabelan menu pada masa akan datang, Khairy berkata, projek itu dibuat bagi melihat perubahan tingkah laku masyarakat.
“Selepas itu, KKM secara berdasarkan bukti akan tengok dari segi data, dari segi kejayaan projek rintis sebelum kita buat keputusan berkenaan dasar pelabelan wajib kerana ada negara yang sudah wajibkan dan kita akan lihat kesannya,” katanya menambah projek rintis itu akan diperluas di seluruh negara sekiranya berjaya dilaksanakan.
Beliau berkata, penentuan kalori di restoran akan dilakukan oleh pakar di Bahagian Pemakanan dengan melihat ramuan untuk menghasilkan sajian itu sebelum analisis dibuat.
Sementara itu, program pengurusan berat badan Trim & Fit adalah satu intervensi yang dijalankan mengikut persekitaran tempat kerja bagi memberi peluang kepada penjawat awam berlebihan berat badan dan obesiti menurunkan berat badan secara sihat dan selamat.
1 daripada 2 individu Malaysia hidap obesiti
Tinjauan Kebangsaan Kesihatan dan Morbiditi (NHMS) 2019 mencatatkan prevalen obesiti dalam kalangan orang dewasa berusia 18 tahun ke atas adalah 19.7 peratus manakala 30.4 peratus mengalami masalah lebihan berat badan.
Ia membawa maksud bahawa satu daripada setiap dua individu dewasa Malaysia (50.1 peratus) berlebihan berat badan dan obes.

Daripada jumlah itu, masalah obesiti dalam kalangan penjawat awam yang bekerja di agensi dan jabatan kerajaan mencapai 41.4 peratus.
Sumber: Harian Metro


Kobis Goreng Ala Masakan India, Jom Cuba Resepi Gobi Manchurian Sedap & ‘Crispy’

Nama masakan kali ini agak sedikit unik iaitu  gobi manchurian. Kalau korang nak tahu gobi bermaksud kobis bunga. Manchuria adalah satu kawasan di negara China, tetapi masakan ini dikhabarkan dicipta oleh tukang masak restoren Cina di India. Jom cuba resepi yang dikongsikan oleh Kamarul Ariffin Nor Sadan di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

GOBI MANCHURIANNama masakan kali ini agak sedikit unik iaitu  gobi manchurian. Kalau korang nak tahu gobi bermaksud kobis bunga. Manchuria adalah satu kawasan di negara China, tetapi masakan ini dikhabarkan dicipta oleh tukang masak restoren Cina di India. Jom cuba resepi yang dikongsikan oleh Kamarul Ariffin Nor Sadan di Facebook.
BAHAN-BAHAN
300 g kobis bunga

3 sudu besar tepung jagung

3 sudu besar tepung gandum

2 sudu besar sos tomato

2 sudu kicap soya

1 sudu cili kisar

1 tangkai daun bawang

2 ulas bawang putih

1 inci hirisan halia

2 sudu kecil gula

1 sudu kecil lada sulah

Garam mengikut cita rasa

Kredit: Kamarul AriffinCARA PENYEDIAAN
Cuci bersih kobis dan rendam dalam air panas selama 2-3 minit. Tos airnya, dan tinggalkan sedikit air. Masukkan tepung jagung, tepung gandum, garam, dan lada sulah.

Gaul kobis menggunakan tangan sehingga rata. Bancuh mengikut cita rasa masing-masing. Jangan terlalu tebal, kalau tebal sangat nanti, macam cucur pula.

Goreng kobis sehingga keemasan. Api kena sederhana besar.

Tumis bawang putih dan halia sampai naik bau. Kemudian tumis pula cili kisar sampai garing.

Masukkan sos tomato, kicap manis, air ½ cawan, batang daun bawang, garam dan gula secukup rasa.

Kemudian letak air bancuhan tepung jagung untuk likatkan sos ini supaya boleh melekat pada kobis.

Masukkan kobis, matikan api, dan gaul sehingga rata.

Taburkan bawang dan siap boleh di makan begitu sahaja.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Koleksi 4 Resepi Pencuci Mulut Warna Warni Yang Sedap Sempena Raya Nanti!

MyResipimyResipi
KATEGORIPOSTED ON2020-11-25
Jom kami kongsikan 4 resepi pencuci mulut warna-warni unik yang korang boleh cuba raya nanti!

 Kek Gulung Bercorak

Kredit: Seismik Makan

Bahan-bahan:
60ml Planta (dicairkan)
70g tepung serbaguna
18g tepung susu
60g gula kastor
3 biji telur (gred A)
12g ovalet
1 sudu kecil ektrak vanila
Pewarna gel
200ml krim putar
30g gula aising
Cara-cara:
1. Dalam satu mangkuk, masukkan krim putar dan gula aising, pukul menggunakan mixer sehingga stiff peak.
2. Dalam satu mangkuk, masukkan tepung serbaguna, tepung susu, gula kastor, telur, ovalet dan ekstrak vanila. Pukul menggunakan mixer pada kelajuan tinggi selama 5 minit.
3. Masukkan Planta yang telah dicairkan sikit demi sedikit sambil pukul pada kelajuan sederhana sehingga sebati.
4. Asingkan adunan ke dalam 3 mangkuk yang berbeza dan warnakan 2 daripada adunan dengan warna yang dikehendaki.
5. Masukkan adunan ke dalam piping bag.
6. Mula lukis corak polka dot ke atas loyang yang telah dilapitkan baking paper menggunakan adunan yang telah diwarnakan tadi.
7. Penuhkan loyang menggunakan adunan yang tidak diwarnakan.
8. Ketuk loyang pada permukaan meja supaya gelembung udara dapat dikeluarkan.
9. Bakar selama 15 minit pada suhu 180ºC sehingga permukaan kek menjadi perang.
10. Keluarkan kek daripada ketuhar dan lapikkan permukaan kek dengan baking paper.
11. Terbalikkan kek ke atas permukaan leper.
12. Sapukan krim putar secara sekata. Masukkan strawberi dan lapiskan dengan krim putar.
13. Gulung kek dengan cepat menggunakan baking paper.
14. Rehatkan kek dalam peti sejuk selama 3 jam sebelum hidang.

Semperit Rainbow

Kredit: Seismik Makan

Bahan-bahan:

250g Planta
170g susu pekat
30g tepung kastard
400g tepung jagung
Perwarna gel

Cara-cara:
1. Masukkan Planta dan susu pekat ke dalam mangkuk dan gaul sehingga sebati.
2. Masukkan tepung kastard dan ektrak vanila dan gaul sehingga sebati.
3. Masukkan tepung jagung yang sudah diayak sikit demi sedikit dan gaulkan sehingga doh lembut terbentuk.
4. Asungkan doh ke dalam 4 mangkuk berbeza. Warnakan doh dengan warna yang dikehendaki.
5. Masukkan doh ke dalam acuan dan picit ke atas loyang non-stick.
6. Bakar biskut semperit selama 15-20 minit pada suhu 160ºC. Sejukkan biskut sepenuhnya sebelum disimpan di dalam bekas kedap udara.

Kek Marble Jelita

Kredit: Seismik Makan

Bahan-bahan:

1 cawan Planta
1 cawan gula kastor
5 biji telur (gred A)
1 sudu kecil ekstrak vanila
1/4 cawan susu cair
2 cawan tepung berserbuk penaik

Cara-cara:

1. Dalam satu mangkuk, masukkan Planta dan gula kastor. Pukul menggunakan mixer pada kelajuan tinggi selama 5-6 minit sehingga sebati dan kembang.
2. Masukkan telur satu per satu dan pukul pada kelajuan sederhana sehingga adunan sebati.
3. Masukkan ekstrak vanila dan susu cair. Pukul pada kelajuan sederhana sehingga adunan sebati.
4. Masukkan tepung berserbuk penaik sikit demi sedikit dan gaul menggunakan spatula sehingga sebati.
5. Asingkan adunan ke dalam 4 mangkuk berbeza. Warnakan adunan dengan warna yang dikehendaki.
6. Masukkan adunan ke dalam piping bag.
7. Pipekan adunan secara bergilir-gilir ke dalam loyang 8X8 yang telah dilapitkan baking paper.
8. Lorekkan corak pada permukaan adunan menggunakan chopstick.
9. Bakar selama 50 minit – 1 jam pada suhu 150ºC-160ºC, ataupun sehingga kek telahpun masak.Nota: Tutup permukaan kek dengan aluminium foil pada minit ke 25 untuk mengelakkan permukaan kek dari menjadi warna perang.

Biskut German Warna-Warni

Kredit: Seismik Makan

Bahan-bahan:

130g Planta
60g gula aising
100g tepung serbaguna
100g kanji kentang
1 sudu kecil ekstrak vanila
Pewarna gel

Cara-cara:
1. Mulanya sekali, panaskan ketuhar pada suhu 160ºC.
2. Dalam satu mangkuk, masukkan Planta, gula aising dan ekstrak vanila. Pukul menggunakan mixer sehingga sebati.
3. Masukkan tepung serbaguna dan kanji kentang, dan gaul menggunakan spatula sehingga doh lembut terbentuk.
4. Asingkan doh kepada 4 mangkuk yang berbeza dan warnakan dengan warna yang dikehendaki. Sejukkan doh di dalam peti sejuk selama 10 minit.
5. Bulatkan doh menjadi bentuk bebola seberat 8 gram dan aturkan ke atas loyang non-stick.
6. Leperkan menggunakan garfu.
7. Bakar selama 15-20 minit pada suhu 160ºC. Sejukkan sepenuhnya sebelum simpan dalam balang.
Planta boleh digunakan untuk menaikkan rasa dan aroma wangi pelbagai jenis masakan!
Satu ramuan, tetapi boleh digunakan untuk pelbagai resepi. Sangat versatil!

Kredit: Planta

Selain menambah kenikmatan dalam masakan korang, marjerin Planta juga diperkayakan dengan 9 vitamin iaitu Vitamin  A, D, E, B1, B2, B6, B12, Asid Folik dan Niasin yang sangat penting untuk tumbesaran anak-anak tersayang.
Untuk info tambahan tentang Planta, klik di sini.


Kombinasi Masam, Manis & Pedas, Ini Resepi Kerabu Sotong Ala Thai

Makanan yang berasal dari negara Thailand merupakan antara hidangan yang paling digemari ramai terutamanya rakyat Malaysia. Keistimewaan dan keunikan rasanya mampu membangkitkan selera. Selain daripada tomyam, menu kerabu dan somtam juga adalah antara yang menjadi pilihan ramai. Walaupun nampak simple, tapi rasanya yang masam masam manis boleh buat orang kecur air liur tau! Jadi, hari ini kami ingin kongsikan resepi kerabu sotong yang sangat sedap dan paling penting mudah untuk disediakan. Jom ikuti perkongsian daripada Khadijah Jaafar di Facebook.
PENULISMyResipi
MASAKANNusantara
TAHAP KESUKARANMedium
Resepi Kerabu Sotong Ala Thai
Kredit: Khadijah Jaafar
BAHAN-BAHAN
6 ekor sotong saiz sederhana

2 biji buah pelam muda – diracik halus

1 batang daun ketumbar – dihiris kasar

1/2 biji bawang besar merah – dihiris nipis

1/2 biji bawang besar holland – dihiris nipis

1 biji cili merah atau 4 tangkai cili padi merah – dihiris

1 biji cili hijau atau 4 tangkai cili padi hijau

10 biji tomato ceri – dibelah dua

1 paket kecil suhun
BAHAN SOS
3 sudu besar sos ikan

1 1/2 sudu besar gula perang

2 biji limau nipis – diambil jus

Kredit: Khadijah Jaafar
CARA PENYEDIAAN
Panaskan air sehingga mendidih dan celurkan sotong dalam 5 minit. Angkat dan toskan supaya sotong kering.

Dalam air rebusan yang sama, celurkan suhun sehingga lembut. Angkat dan toskan.

Kemudian, hiris pelam muda, batang daun ketumbar, bawang merah, bawang holland, cili padi dan cili besar.

Masukkan semua bahan ke dalam bekas besar supaya mudah dikacau.

Satukan bahan sos dan tuangkan ke dalam bekas.

Rasa dan sesuaikan mengikut selera anda. Sedia untuk dihidangkan.

Kredit: Khadijah Jaafar

Kredit: Khadijah Jaafar
Selamat Mencuba
Kredit: Khadijah Jaafar
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


“Baca Mantera Ke?”, Lelaki Kongsi Resipi Guna Suara Lalat Buat Netizen Terhibur

Tidak dapat dinafikan aplikasi Tiktok, kini semakin mendapat perhatian masyarakat bukan sahaja di Malaysia malahan serata dunia.
Jika dahulu ia hanya digunakan oleh mereka dari golongan generasi Z (Gen Z) namun kini penggunanya turut terdiri dari orang yang lebih dewasa dan berumur.
Baca juga: “Dah Macam Pengacara 999” – Netizen Terhibur Gelagat Wanita Ini Buat Content Masakan di TikTok
Disebabkan penggunaannya semakin meluas, ramai yang telah menjadikannya sebagai platform pembelajaran, hiburan, bisnes malahan tempat berkongsi resipi.
Terbaru satu video resipi yang dikongsikan seorang pemuda berjaya meraih perhatian orang ramai. Bukan setakat ditonton sebanyak 3 juta kali malahan ianya berjaya mendapat 414 ribu tanda suka dan 21 ribu komen.
Kongsi resipi guna suara ‘lalat’
Ianya gara-gara suara malas atau lebih tepat umpama bunyi lalat yang digunakan pemuda tersebut dalam menghasilkan video resepi makanan nya itu.
Menggunakan caption ‘resipi paling mudah’, cara pemuda tersebut memasak turut menghiburkan orang ramai.
Setelah beberapa kali mengamati hanya dua perkataaan sahaja yang kami fahami iaitu ‘dah siap’

 @sm0lril
Resepi paling easy #myfoodie #dbannedtroops #fypmalaysia🇲🇾 #fypシ
 ♬ original sound – 𝕯𝖇𝖙 𝖗𝖎𝖑𝖙𝖆𝖋𝖆 🐉 – ril

Tinjauan min di ruangan komen mendapati ramai yang terhibur dengan perkongsiannya.
Ada yang berseloroh faham dengan apa yang dikongsikan dan ada juga bertanya sama ada dia mahu berkongsi tips memasak ataupun menangis.

Kalau macam gini kongsi resipi, lalat je lah yang dapat ilmu adoi


Korang Pecinta Kopi? Kajian Mengatakan Kopi Dapat Kurangkan Risiko Kematian

Mesti tersengih-sengih pencinta kopi bila dah baca tajuk tu kan. Selain mempunyai rasa yang sedap, ia juga mempunyai kebaikan yang tersendiri tau.
Menurut kajian, kopi dapat mengurangkan risiko diabetes jenis 2, masalah kardiovaskular serta risiko kematian serta banyak lagi.
Baca juga: Cara Buat Kopi Latte Ala Kampung. Buat Satu Jug Simpan Dalam Peti, Lagi Lama Lagi Sedap!
Secawan kopi tanpa gula dapat membuatkan hari seseorang menjadi lebih tenang dan aktif.
Tapi, betul ke kenyataan kat atas?
Bila min dah semak sendiri fakta tersebut, Malaysia Bersuara sudah pun kupas isu ini bagi membuktikan kebenaran perkara tersebut.
Minum 2 atau 3 cawan kopi dapat panjangkan umur seseorang
Menerusi laporan Sky News yang petik kajian yang dijalankan oleh Diabetes Research Institute, orang yang minum dua atau tiga cawan kopi sehari dapat panjangkan hayat seseorang.
Kopi serbuk dapat kurangkan risiko kematian paling tinggi
Kopi seperti serbuk, kopi segera atau tanpa kafein pula mempunyai kaitan dengan pengurangan penyakit jantung dan kematian menurut kajian berkenaan.
Risiko kematian sebanyak 27% dapat dikurangkan jika minum kopi serbuk berbanding kopi segera dan kopi tanpa kafein.

5 Kebaikan Minum Kopi
Selain mempunyai rasa yang sedap kopi juga mempunyai manfaat yang tersendiri terhadap kesihatan kepada yang mengamalnya seperti:

Risiko kematian awal yang rendah kerana kewujudan 1,000 kompaun aktif di dalam kopi.
Meningkatkan metabolisme glukosa dan sentiviti kepada insulin yang boleh membantu badan bagi proses gula secara efektif.
Minum enam cawan kopi dapat mengurangkan risiko kepada diabetes jenis 2.
Miliki kompaun antioksidan di mana ia dapat bantu melindung dan panjangkan jangka hayat seseorang.
Dapat merendahkan risiko masalah kardiovaskular serta risiko kematian.

Korang suka minum kopi apa?


Korang Penggemar Kopi? Wajib Cuba Kopi Tenggek Jika Singgah ke Pontian

Bagi anda yang mungkin bercuti ke Johor atau lebih tepat di Pontian dan ingin merasai keistimewaan kopi yang cukup unik iaitu “Kopi Tenggek” — anda wajib mengunjungi Togez Cafe untuk menikmati rasa luar biasa minuman tersebut.
Namanya sahaja sudah cukup unik dan mencuit hati, jangan terkejut sekiranya kopi tenggek ini dicari oleh peminat minuman kopi dari seluruh negara datang ke Benut Pontian selepas kisah kopi ini viral di media sosial.

Togez Cafe sebuah gerai di kawasan pesisiran Sungai Pinggan Benut diusahakan oleh Ismail Abu Nawi, 46 tahun.
Artikel berkaitan: Korang Pecinta Kopi? Kajian Mengatakan Kopi Dapat Kurangkan Risiko Kematian
Minuman itu yang diberi nama kopi tenggek turut dipanggil sebagai kopi gantung kerana di atas cawan kopi terletaknya penapis.
Jelas Ismail, kaedah meletakkan penapis di atas cawan telah lama dilakukan oleh kedai-kedai kopitiam.

Ia dilakukan supaya rasa kopi sebenar dapat dinikmati tanpa bersama keladaknya.
Setiap hari kopi tenggek dijual antara 50 hingga 200 cawan dan jumlah itu meningkat pada cuti hujung minggu dan cuti am.
“Gerai mula dibuka pada jam 4 petang hingga 2 pagi. Ada pelbagai menu ditawarkan antaranya laksa penang, kacang pool, nasi goreng, mi sup dan mi rebus,” katanya.


Korang Dah Pernah Cuba Mac & Cheese Tealive? Beli Dengan Air Dapat Diskaun 20%

Siapa suka beli air dekat Tealive angkat tangan! Kita geng! Selain minuman, rupanya Tealive ada jual makanan jugak tau. Salah satu makanan yang kalian boleh cuba iaitu Mac & Cheese!
Menerusi TikTok @_foodbabe, pengguna laman sosial tersebut berkongsikan beberapa menu Mac & Cheese yang wajib try di Tealive!
Terdapat 3 jenis Mac & Cheese yang ditawarkan iaitu Meletop Aussie Beef, Tom Yam Prawn dan Creamy Chicken Slice.

Harganya juga tidak terlalu mahal, RM14 je. Bukan itu saja, kalau beli dengan air, dapat diskaun 20%. Berbaloi kan?

Menerjah ke ruangan komen, netizen juga bersetuju Mac & Cheese di Tealive sememangnya sangat sedap dan wajib cuba!

Lihat video penuh di bawah:

 @_foodbabe
korang dah try mac & cheese dari tealive? kalau beli dengan air dapat 20% off! sedap gila makan panas panas😍🤤 #foryou #tealive #macandcheese
 ♬ Sunroof – Nicky Youre & dazy

Kredit: TikTok @_foodbabe


Korang Kena Cuba Nasi Lemak Wrap Roti Canai, Serius Padu!

Bila waktu pagi je mesti pening nak pilih sarapan roti canai atau nasi lemak.
Tapi ada jalan penyelesaiannya, kedai makan ni dah gabungkan kedua-dua makanan autentik ini yang pastinya buat korang terliur nak cuba.
Tengah musim cuti sekolah ini, mesti teringin nak merasai ciptaan unik dari ‘Abang Terbang’ yang tengah viral di media sosial.
Menerusi laporan mStar, Abang Terbang atau nama sebenar, Kamarul Rizal Kamarudin, 42, makanan tersebut tercipta disebabkan permintaan kawan di media sosial.

Baca Juga: Cara Buat Nasi Lemak Guna Beras Basmathi, Nasi Cantik Berderai & Tahan Lama

Sejak mencuba sendiri resepi unik itu, dia juga tak sangka akan menjadi sedap.
Paling padu, kalau korang makan dengan kari kambing, katanya sedap macam makan nasi kandar. Fuhh
Korang boleh lihat sendiri cara pembuatan nasi lemak wrap roti canai ini di bawah.

 @abangterbang
Reply to @gunz1007 sedap jugak..dia mix dalam tekak..#makanlokal #myfoodie #wraps #xyzbca #roticanai #nasilemak #ditaja🇲🇾
 ♬ bunyi asal – 𝑺𝑨𝑹𝑰𝑭 𝑩𝑰𝑵 𝑫𝑶𝑳 ® – 𝙎𝙖𝙧𝙞𝙥𝘽𝙞𝙣𝘿𝙤𝙡𝙡 ®

 @abangterbang
Reply to @vityatravel bila tekak Kau kompius tak tau nak makan Nasi lemak atau roti canai? ini jawapan untuk anda!..’Bulan depan start diet’#nismilan #kolopilah #makanlokal #myfoodie #ditaja🇲🇾 #xyzbca #roticanai #nasilemak #wraps
 ♬ bunyi asal – 𝑺𝑨𝑹𝑰𝑭 𝑩𝑰𝑵 𝑫𝑶𝑳 ® – 𝙎𝙖𝙧𝙞𝙥𝘽𝙞𝙣𝘿𝙤𝙡𝙡 ®

Abang Terbang juga terkejut apabila video penghasilan hidangan itu boleh tular sehingga ditonton lebih 800,000 pengguna media sosial.
Menurutnya lagi, harga bagi hidangan istimewa itu adalah dalam lingkungan RM5 kerana gabungan roti telur dan nasi lemak.
Bagi korang yang ingin merasai makanan yang unik ini, boleh lah datang singgah ke kedai Abang Terbang yang terletak di Kuala Pilah, Negeri Sembilan.
Alamat: Jalan Muar, Kampung Kuala Dioh, 72000 Kuala Lumpur, Negeri Sembilan

Sumber: mStar


Korang Lactose Intolerant? Lelaki Ini Bagi Tip Pilih Susu Yang Sesuai

Bagi peminat susu tetapi juga jenis lactose intolerant, mesti payah betul nak memilih minuman yang sesuai dengan perut.
Nak pula tengok member sebelah selamba je bedal semua jenis susu, mesti cemburu juga kan.
Baca juga: Susu Ada Macam-Macam Jenis, Tapi Ada Satu Susu Yang Boleh Buat ‘Potong Kaki’!
Tak perlu risau dah, untuk korang yang ada masalah ini, sebenarnya ada banyak pilihan susu yang sesuai untuk lactose intolerant ini.
Seorang lelaki ini telah berkongsi tip di media sosial untuk beli susu yang sesuai dan tak risau perut memulas dah.

 @malekladzim
Reply to @nhbinspiredbeauty nak minum susu tapi perut problem? boleh cuba yang ni pulak.. dah try ka? Cer share sikit 😁 #learnontiktok #jombelajar #infokesehatan #kembalisihat #susu #milk #caseina2milk #henryjones
 ♬ Jiggle Jiggle – Duke & Jones & Louis Theroux

Sebenarnya, min pun tergolong dalam orang yang tak tahan minum susu lembu. Jadi, nak cuba juga beli susu jenis ini dan tengok hasilnya nanti.
Harap-harap tak berlari laju ke tandas lah selepas ini.
Semoga tip ini bermanfaat untuk semua!

Sumber: TikTok @malekladzim


Korean Cheesy Garlic Bread Guna Roti Buku, Tak Ada Membazir Kalau Dah Nak Expired

Dah pernah cuba Korean Garlic Bread? Jom kita cuba buat guna roti buku pula.
Untuk info, Korean Cheesy Garlic Bread adalah makanan jalanan Korea yang sangat popular. Dengan adunan keju dan sos mentega, ia sangat enak dimakan bila bila masa sahaja.
Tak dapat pergi Korea, kita nikmati dulu resepi roti yang popular dari Korea ini.
Baca juga: Resepi Korean Cream Cheese Garlic Bread, Hanya Guna Roti Burger
Kalau dah nak tamat tempoh, resipi ini memang sesuai untuk korang yang taknak membazir makanan di rumah.
Jom ikuti resipi perkongsian dari Munierah Eyra ini.
Resipi Korean Cheesy Garlic Bread Guna Roti Buku

Bahan-bahan:

Roti buku – tak kisah apa jenama
Serbuk kacang badam / badam cincang

Bahan A:

1 ketul butter
1 biji telur
3-5 ulas bawang putih
1 sudu madu atau gula
Serbuk parsley

Bahan B:

250gram krim keju
2 sudu susu pekat
3 sudu susu cair/ susu segar

Cara Buat Bahan A:

1. Mula-mula cairkan butter, kemudian masukkan bawang putih dan tumis seketika. Biarkan ia sejuk.
2. Kemudian, masukkan sebiji telur kemudian kocak ke dalam butter garlic tadi.
3. Selepas itu, masukkan satu sudu madu dan taburkan serbuk parsley dan kacau sebati.
Cara Buat Bahan B:

1. Campurkan krim keju dengan susu pekat.
2. Kemudian, masukkan susu cair atau susu segar dan gaul hingga sebati dan ketepikan.
Cara Buat Korean Garlic Bread:

1. Ambil sekeping roti dan buang bahagian kulitnya.
2. Letakkan krim keju tadi dan lipat kepada dua.
3. Ketip pada tepi roti dengan garfu supaya roti tersebut tak terbuka ketika membakar.

4. Celupkan roti ke dalam bahan A dan susun atas dulang pembakar.
5. Bakar pada suhu 160c selama 10 minit atau masak sehingga crispy.

Dah boleh siap dihidang. Sedap tau sebab crispy kat luar tapi lemak berkrim di dalam.
Selamat mencuba.

Sumber: Munierah Eyra


Kos Pengangkutan Naik, Harga Ayam Segar Di Johor Melonjak Kepada RM12 Sekilogram

Harga ayam segar di Johor Bahru meningkat kepada RM12 sekilogram (kg) berikutan peningkatan kos pengangkutan kepada RM1.80 setiap kg bahan mentah berkenaan.
Kebanyakan peniaga ayam di pasar basah Pandan dan Kempas didapati menjual bahan mentah itu pada carga berkenaan berbanding hanya RM10.50 hingga RM11 setiap kg, dua minggu lalu.
Tinjauan mendapati bekalan ayam mesih belum pulih di kebanyakan lokasi bandar raya tersebut. Malah, ramai pengguna mengadu mereka terpaksa ke lokasi pasar yang lebih jauh berikutan ketiadaan bekalan ayam mentah di kawasan mereka.
Baca juga: Ayam Habis & Peniaga Bakal Tutup Kedai? Tauke Ayam Ni Dedah Apa Sebenarnya Yang Terjadi
Seorang peniaga ayam, Hafizul Mohamad, berkata beliau terkpaksa menaikkan harga ayam kepada RM12 kg berikutan terbeban dengan kenaikan kos pengangkutan sebanyak 20sen setiap kg.
Katanya, sebelum ini kos pengangkutan ayam segar bagi setiap kg bermula hanya 50 sen sebelum ia mengalami kenaikan sehingga RM1.50 dan terbaharu dinaikkan kepada RM1.80 berkuatkuasa hari ini.
“Harga ayam segar sampai hari ini pun sudah RM9.40 setiap kg, macam manalah peniaga nak bertahan dengan kos sewa lot niaga, bil utiliti dan gaji pekerja lagi.

“Itulah sebabnya harga ayam terpaksa dijual RM12 sekilogram walaupun harga siling bahan mentah RM8.90 berkuatkuasa sampai 5 Jun ini.

“Isu bekalan yang berkurangan pun masih belum selesai. Saya buat tempahan sebanyak 450 ekor ayam segar dan hanya dapat 200 ekor hari ini, walaupun bermula hari ini larangan eksport ayam segar ke luar negara sudah dikuatkuasakan.
“Apabila tanya pada pembekal bila bekalan ayam segar akan pulih, mereka pun tidak dapat beri jawapan malah hanya memaklumkan bekalan tidak cukup sehingga terpaksa mencatu bekalan kepada peniaga,” katanya ketika ditemui.

Pada 23 Mei lalu, kerajaan dilaporkan mengarahkan eksport sebanyak 3.6 juta ayam sebulan dihentikan bermula 1 Jun ini, sebagai sebahagian daripada lima pendekatan bagi mengatasi isu kekurangan bekalan bahan makanan itu.
Perdana Menteri, Datuk Seri Ismail Sabri Yaakob, berkata tindakan itu diambil sehingga harga dan pengeluaran ayam kembali stabil sebagai memberi keutamaan kepada rakyat negara ini.
Dalam pada itu, pengguna, Ah Peng, 40, berkata ayam segar semakin sukar dibeli berikutan bekalannya yang sering kehabisan awal di pasaran bandar raya ini.
“Saya sudah pergi ke beberapa pasar dan pasar raya namun ayam tiada. Nasib baik di Pasar Pandan masih ada bekalan. Anak saya hanya mahu makan ayam, jadi mahu tak mahu kena cari sampai jumpa,” katanya.
Peniaga makanan, Suyani Soffian, 36, pula berkata beliau turut menghadapi perkara sama berikutan terpaksa ke beberapa lokasi bagi mencari ayam segar.
“Di kawasan Desa Cemerlang memang tiada langsung bekalan ayam segar termasuk di pasar raya dan kedai runcit. Jika bekalan ayam segar terus sukar diperoleh, saya tidak boleh buka kedai makan kerana ia bahan utama yang disukai pelanggan,” katanya.
Peniaga ayam golek dari Tenggaroh, Mersing, Mohamad Akasyah Iman Masor, 26, turut berhadapan masalah sama sehingga terpaksa membeli ayam segar sehingga ke bandar raya ini serta Kluang.
“Di Mersing, ayam segar pun susah nak dapatkan sedangkan perniagaan saya memang 100 peratus menggunakan ayam segar tidak dipotong.
“Oleh kerana susah nak cari ayam segar, saya terpaksa ke Johor Bahru kerana Kluang yang bersebelahan Mersing pun berhadapan isu bekalan ayam segar tidak cukup,” katanya.
Kredit gambar: Berita Harian Online
Sumber: Berita Harian Online


Kotak Telur Pun Kena Caj 30 Sen? Viral Gambar Notis di Kedai Borong

Tular baru-baru ini apabila notis yang diletak di sebuah kedai menyatakan bayaran sebanyak RM0.30 sen akan dikenakan kepada pembeli yang mahu kotak sarang telur tambahan.
Memang kita sedia maklum yang kenaikan harga barang sudah bermula sejak 1 Julai yang lalu dan ramai rakyat terkesan susulan dari realiti ini.
Namun, ada juga yang seakan-akan mengambil kesempatan dalam kesempitan orang lain semata-mata keuntungan.
Baca juga: “Nazak Nak Survive Lagi” – Netizen Bengang Harga Siling Ayam, Minyak Masak & Telur Bakal Dihapuskan
Menerusi laporan Kosmo, notis pemberitahuan tentang kotak telur tersebut dipercayai milik kedai borong di Kuala Lumpur.

“Perhatian, kotak telur kena bayar 30 sen setiap satu untuk kotak tutup atas,” notis itu tertulis.
Notis bayaran itu telah mendapat pelbagai reaksi dari netizen yang rata-ratanya kecewa dengan caj yang dikenakan.
Ada juga netizen yang berpendapat perlara ini terjadi kerana ada pihak yang mahu mengaut keuntungan yang lebih.

Namun, ada juga netizen yang menyatakan bayaran tersebut logik dikenakan kerana banyak harga barang sudah naik.

Jadi, lepas-lepas ini dah kena mula simpan semua sarang kotak telur supaya dapat digunakan semula.
‘Sakit’ hidup pada zaman ini di Malaysia. Harap kerajaan dapat bertindak dengan cepat sebelum ramai lagi rakyat yang tersepit.

Sumber: Kosmo


Buat Sendiri Krim Marjerin Homemade Macam-Macam Perisa, Semua Boleh Rasa

Kalau korang dapat buat macam ni punya banyak perisa marjerin, mahu hari-hari makan roti di rumah kan? Dapatlah merasa makan lain-lain perisa.
Anak-anak mesti suka. Memang lepas ni tak pening dah cari sapuan roti di luar. Bila buat sendiri krim marjerin homemade ni, lebih jimat kata orang tu.
Nak rasa coklat, strawberi, vanilla, pandan, jagung dan sebagainya, memang tak ada hal lah. Resipi marjerin lain-lain perisa ni dikongsikan oleh Masni Bahari. Buatlah apa-apa perisa pun. Janji ada perisanya.
Artikel berkaitan: Masih Tak Tahu Jenis Butter? Ini Kegunaan Jenis ‘Salted’ dan ‘Unsalted’ Butter
Perisa ni kalau nak macam-macam jenis, carilah di kedai kek. Sebab tak semua kedai runcit ada. Kalau masuk kedai bahan-bahan kek ni, perisa yang jarang anda jumpa pun akan dapat di sana.
Nak buatnya sebenarnya mudah je. Asasnya, bahan yang diperlukan hanya marjerin dan gula je. Tapi kalau nak lebih rasa lemak, masukkan beberapa bahan tambahan lain.
Cara buatnya hanya putar dengan mixer sampai putih gebu, lepas tu campur dan gaulkan dengan apa-apa perisa yang disukai.

RESIPI KRIM MARJERIN HOMEMADE

Bahan-bahan:

1 cawan marjerin Pelangi
1 cawan gula (kisar)
½ cawan susu cair
4 sudu besar susu pekat
Secubit garam (untuk bangkitkan lemak susu cair)

Perisa (ikut perisa masing-masing):

Koko untuk perisa coklat
Putih untuk perisa vanilla
Pink untuk perisa strawberi
Hijau untuk perisa pandan
Kuning untuk perisa jagung

Cara membuat:
1. Satukan kesemua bahan dalam mangkuk mixer kecuali perisa.
2. Kemudian mix kan sampai putih gebu dan kembang.
3. Lepas dah gebu tu, masukkan perisa dan gaul sebati.
4. Dah boleh sapu pada roti.
5. Kalau nak simpan, masukkan dalam bekas bertutup dan simpan dalam peti ais.

Selain sapu pada roti, nak sapu atas kek pun boleh tau. Serius sedap rasanya. Dengan creamy dan cukup lemak manis, tak cepat muak anda makan.

Satu pantang larang yang korang perlu tahu ialah pastikan guna marjerin sebagai bahan asasnya. Jangan gunakan butter sebab butter ni cepat cair. Lepas dah siap, boleh simpan dalam peti sejuk.
Selamat mencuba!
Baca juga: Kaya Pandan Homemade Ala Boat Noodle, Wangi Dan Sedap Rasa Pandannya


Krim Putar Rosak Sebab ‘Overbeat’? Jangan Buang! Boleh Dibuat Butter & Buttermilk

Apa nak buat jika krim putar rosak (whipping cream) akibat terlebih putar sehingga ianya menjadi cair semula dan terpisah (separate) lalu terbentuk gumpalan berwarna kuning pucat yang merupakan butter dan cecair putih kekuningan yang merupakan buttermilk.
Jom kita baca perkongsian yang dikongsi oleh Mr. Ali jika anda terlebih pukul whipping cream di bawah.
Baca juga: Mr. Ali Kongsi Tips Buat Whipping Cream Jadi Kental & Coklat Ganache Berkilat Elok
Cara Buat Butter & Buttermilk Guna Krim Putar Rosak
Hari ini Mr. Ali nak kongsi dengan kalian apa yang perlu dibuat jika kalian terlebih pukul whipping cream. Jangan boleh. Tapi boleh dijadikan butter dan buttermilk.
Ini cara paling senang, cara saya. Jadi bila pukul whipping cream, pastikan berhenti pukul bila dia dah kental dan bertanduk. Jika masih putar selepas ia kental dan bertanduk, whipping cream akan menjadi bentuk solid dan liquid.
Yang pepejal (solid) itu adalah butter, yang cecair (liquid) pula adalah buttermilk. Ini rupanya apabila whipping cream terlebih overbeat.

Ambil yang butter, tapiskan dan perah untuk keluarkan lebih air buttermilk. Mampatkan butter tersebut menggunakan tangan atau letak dalam bekas.

Letak garam sedikit untuk mampatkan lagi dan kemaskan dengan spatula, maka jadilah ia ‘salted butter’.

Yang air tadi adalah buttermilk, boleh digunakan dalam masakan atau kek red velvet. Butter pula letakkan dalam chiller untuk dimasak atau sapuan pada roti.
Sumber: Muhammad Ali
Baca juga: Coklat Ganache Selalu Tak Menjadi, Apa Puncanya? Lelaki Ini Ada Solusinya


Kuah Bakso Style Indonesia, Ini Cara Buat Yang Simple Dan Tak Renyah.
Jom buat Bakso untuk juadah raya. Memang sedap tetamu nak hirup kuah bila dah penat beraya.
Nak membuatnya pun mudah cara penyediaannya. Seperti yang kita tahu, bakso merupakan masakan yang berasal dari negara jiran Indonesia dan tersebar luas di Malaysia.
Baca juga: Nasi Bukhari Dan Kuah Dalca Cara Mudah, Sesuai Untuk Jamu Orang Datang Beraya
Sangat ramai pengemar bakso ini. Bakso merupakan makanan yang berkuah yang menggunakan bebola daging didalam hidangannya. Bakso yang sedap adalah bakso yang dihidang panas-panas. Boleh terangkat dibuatnya.
Hirupan kuah bakso ditambah pula dengan campuran sambal kicap dan perahan limau pasti memikat hati anda. Bakso selalunya dicampur bihun didalamnya. Dan untuk mereka yang tak nak makan nasi waktu malam, boleh cuba resepi ni.
Ikuti resipi dari perkongsian Cik Puan Ekynn Aziz di laman Facebook ini. Beliau sudi berkongsikan resipi original dari Indonesia ini.

CARA BUAT KUAH BAKSO STYLE INDONESIA

Saiz hidangan: 10 orang makan
Bahan-bahan:

Tulang daging RM10
Bebola daging
2 biji bawang merah dihiris
2 batang serai dititik (taknak letak pn takpe)
1 helai daun pandan(taknak letak pn takpe)
1 1/2 kiub pati daging
Perasa ajinomoto (boleh ganti maggi cukup rasa)
Garam secukup rasa
*2 biji bawang
*6 ulas bawang putih
*[email protected] biji buah keras
*1 inci halia
*1 inci kunyit hidup
*1 sb serbuk lada sulah\

Nota: [email protected] bahan bertanda *. Serai dan pandan tu bahan additional sahaja. Kalau taknak letak pun tak apa.
Cara-cara penyediaan:
1. Rebus tulang daging selama 30minit. Lagi lama lagi sedap.
2. Dalam kuali lain boleh tumis bawang hiris. Kemudian masuk kan bahan [email protected], pandan dan serai titik.
3. Dah naik bau boleh tuang bahan tumis dalam periuk rebusan tulang tadi. Dan masukkan bebola daging.
4. Perasakan dengan garam dan [email protected] cukup rasa.
5. Rebus sampai bebola daging timbul. Timbul tu maknanya kuah dah masak. Siap untuk dihidang!

Boleh makan bersama bihun, mee serta kuey teaw. Bakso yang sedap dan lengkap dengan semua rasa perlu masukkan cili sos, kicap manis dan sambal cili.
Sambal cili tu anda cuma perlu kisar cili padi merah, bawang putih, secukup rasa dan air asam jawa sahaja. Kisar sampai hancur. Siap!
Selamat mencuba!
Baca juga: Nasi Tomato ‘Simple’ Untuk Juadah Raya, Sekali Dengan Resipi Ayam Masak Merah Dan Acar


Kuah Lemak Lontong Cara Mudah, Lagi Berlemak Lagi Sedap, Licin Mangkuk Dibuatnya!

Resipi kuah lemak lontong dan sambal bilis sangat popular menjelang hari raya. Memandangkan raya dah nak dekat, ada tak yang plan nak buat ini , boleh sangat cuba resipi ni.
Seperti biasa kuah lemak lontong akan dihidang set sekali dengan sambal bilis, telur rebus dan nasi impit. Dimakan panas-panas memang sedap sangat. Tak cukup semangkuk lah dibuatnya.
Baca juga: Rebus Nasi Impit Jimat Gas & Elektrik, Wanita Ini Kongsi PETUA
Rasa tak lengkap kuah lemak lotong tanpa sambal bilis. Tips masak sambal sedap mestilah di masak semalaman lebih awal. Barulah rasanya padu bila dimakan dengan kuah lemak lontong.
Resipi ini telah dikongsikan oleh Cik Puan أختي اراني. Rugi sangat kalau tak cuba. Boleh simpan dulu resipi ni, Dah nak raya boleh lah guna nanti.

RESIPI KUAH LEMAK LONTONG

Bahan-bahan:

15 biji bawang merah kecil
Sebesar ibu jari kunyit hidup
2 genggam udang kering ( basuh bersih)
Santan
Udang / ayam
Serbuk kunyit
Cili besar merah / hijau
Tauhu
Garam

Bahan Sayur:

Kubis
Lobak merah
Kacang buncis
Fucuk
Suun

Cara-cara penyediaan:
1.  Mula-mula sekali didihkan air dalam 3 cawan.
2. Sementara tu, kisar bawang merah, kunyit hidup dan udang kering. Kisar sampai hancur dan lumat.  Goreng tauhu dan potong dadu besar-besar.
3. Seterusnya air dah mendidih, masukkan bahan kisar ke dalam periuk. Kacau sampai sebati semua bahan sekata.
4. Kemudian, masukkan sayur-sayuran keras yang sudah dipotong pendek dan dibersihkan. Seperti kobis, lobak merah dan kacang buncis.
5. Masukkan pula santan kacau kuah lontong kita supaya sebati. Santan ni jangan terlalu pekat dan jangan terlau cair tau. Sedang-sedang elok sahaja untuk berlemak kuah kita. Tapi kuah lontong ni, lagi berlemak lagi sedap. Tapi nanti dah siap kena kerap panaskan sebab risau cepat basi nanti.
6. Masukkan isi udang atau isi ayam dan serbuk kunyit ke dalam kuah. Biarkan dia masak dan kuah menggelegak.
7. Bila kuah kita dah jadi warna kuning cantik je, masukkan fucuk dan suhun. Btutup kuali untuk masak sempurna.
8. Sesekali buka masukkan cili masak, tauhu dan perasakan dengan garam.
9. Rasa dah okay, boleh padamkan api. Siap dan sedia untuk dihidangkan!

Dah boleh masukkan nasi impit, telur rebus dalam mangkuk. Barulah tuangkan kuah lontong dan perasakan dengan sambal bilis. Fuh! Memang tak cukup semangkuk dibuatnya.
Selamat mencuba!
Baca juga: Cara Masak Nasi Impit Paling Mudah. Masak & Tinggal Je, Hasil Seketul Cantik Macam Ni


Cara Buat Kuah Pecal Resipi Asli Dari Indonesia, Sedap Tak Menyesal Cuba

Pecal merupakan salah satu sajian masyarakat Jawa yang tidak asing lagi di kalangan rakyat Malaysia.
Boleh nikmatinya bila-bila masak sama ada pada waktu sarapan, makan tengahari atau malam.
Rahsia keenakannya terletak pada kuah, kalau ‘power’ kuahnya maka sedaplah pecal anda.
Nak cuba masak? Jom guna resipi dari Nur Aida di bawah. Menurutnya resipi ini asli dari Banyuwangi, Indonesia.
Kuah Pecal Resipi Asli Dari Indonesia
“Ya Allah enaknya!! Tambah pulak bawang goreng, keriuk2 bawang goreng tu gurih bangettt. Resepi ni asli buatan kenalan Indonesia, rasanya pedas, cukup rasa kencur, gurin & enak. Nak ambil buat meniaga memang tak menyesal dan sedap.”
Cara buat:
1. Kacang dicuci dan digoreng, lepas tu diblend halus masukkan dalam bekas.

2. Kencur, cili, bawang putih, daun limau, gula melaka digoreng dan diblend kering.
3. Masukkan campuran no 2 ke dalam campuran no 1. Masukkan garam secukup rasa.

4. Simpan dalam bekas kering, bila nak makan, tambah je air panas.

4. Bila kuah sudah siap, hidangkan bersama bayam, taugeh, kangkung dan kacang panjang yang sudah direbus serta tauhu dan tempe goreng.

Selamat mencuba!

Kredit: Nur Aida Md Zainuddin
Baca juga: Cara Buat Bakso Resipi Asli Daripada Orang Indonesia, Mengiurkan!
Baca juga: Cara Mudah Buat Sate Goreng Versi Masakan Jawa


Kuah Rojak Bebas Belacan, Pekat Likat Dan Sedap Sampai Menjilat Jari!

Mari buat sendiri kuah rojak yang pekat dan likat. Memang sedap nak cicah sampai menjilat jari dibuatnya. Bagi para penggemar rojak atau para penjual yang nak makan atau jual kuah rojak secara homemade ni, resipi ini sangat membantu.
Kalau makan dengan buah mangga atau jambu, memang sedap sangat!
Baca juga: Jeruk Mangga Asam Boi Krup Krap, Sedap Dia Boleh Buat Ketagih!
Lebih fresh rasa kuahnya kerana dibuat terus dengan air tangan sendiri. Tak ada simpan dalam bekas. Tak perlu risau tarikh luput. Lebih berbaloi buat kuah rojak sendiri.
Ikuti resipi perkongsian Cik Puan Ae Jaa dari laman Facebook ini. Bukan main meriah lagi cara susunan mangga dan rojak dalam gambar, sampai kecur air liur dibuatnya.

RESIPI KUAH ROJAK BEBAS BELACAN
Musim buah pelam. Buat kuah rojak sendiri. Bebas belacan. Nanti gatal hidung.  Tapi kalau letak belacan memang lagi sedap kan? Ini resipi saya.

Bahan-bahan:

Gula nissan
Cili boh
Bawang merah
Gula
Air
Kicap
Tepung jagung

Cara-cara membuat:
1. Campur je semua, air jangan banyak sangat. Masak dalam kuali dengan api yang perlahan. Pastikan kacau sampai kuah mendidih ye.
2. Lebih kurang dalam 10 minit, semua bahan pun dah sebati. Masukkan tepung jagung. Gaul sampai rata.  Dan tidak berketul. Kacau lagi 5 minit.
3.  Sejukkan sekejap kemudian hidangkan dengan bahan yang kita nak makan sama ada rojak sayur atau rojak buah-buahan.

Resipi yang dikongsikan ini tidaklah terlalu banyak. Yang mana nak nak buat extra boleh gandakan kuantiti bahan yang kita gunakan. Bagi yang suka pedas, boleh picitkan cili padi.
Selamat mencuba.
Baca juga: Lebih 63K Shares, Ini Cara Buat Jeli Sagu Mangga, Sedap Makan Sejuk-sejuk!


Kuah Tomyam Tiba-tiba Jadi Pahit, Peniaga Risau Ada Elemen Sihir & Bukan Salah Limau

Jenuh ‘alter’ lauk dah tapi tomyam tetap rasa pahit. Apa yang tak kena ni?
Persoalan itulah yang bermain di fikiran peniaga ini apabila tomyam yang dihasilkan tiba-tiba berubah menjadi pahit.
Ia merupakan kejadian aneh yang pertama sejak mengusahakan gerai tomyam di Pantai Kelulut, Marang, Terengganu, awal tahun ini.
Mesra disapa Asma Mek Thai, dia turut berkongsi mengenai kejadian itu menerusi satu video di aplikasi TikTok sehingga meraih lebih 100,000 tontonan.

 @mek_thai
#dapurmekthai #fypシ #tomyamkelulut
 ♬ original sound – iswan ISHAK – iswan ISHAK

 @mek_thai
Sunguh tak ku sangka wrna tomyam boleh berubah wrna.,kenapa boleh bertukar wrna sedangkn buat setep same #fypシ #dapurmekthai #tomyamkelulut
 ♬ Finger Dance TikTok – غزلان

Di sebalik kegusaran itu, beliau bersyukur kerana gerai yang diusahakannya mendapat sambutan baik, malah dia turut menerima pelanggan dari luar Terengganu yang mahu merasai tomyam asli hasil air tangannya.
Baca juga: Resipi Tomyam Yang Pekat Likat, Letak Sedikit Susu Pekat Baru Lagi Perfect!
Menurutnya, dia yang memiliki darah kacukan Thailand menggunakan resipi sendiri dan berharap perniagaan yang diusahakan akan lebih dikenali pada masa akan datang.
“Biasanya kalau pahit, daun limau purut atau kulit limau”
Selain bersimpati dengan apa yang berlaku, beberapa netizen turut mendakwa kejadian berkenaan ada kaitan dengan perbuatan sihir dan memohon agar Asma mencari jalan penyelesaian secepat mungkin.

Min pun harap tiada elemen sihir yang terkena pada peniaga ini dan hanya bahan-bahannya sahaja yang perlu diperbaiki lagi. Semoga bisnes semakin bercambah untuk sara anak-anak ya.

Sumber: TikTok @Mek_thai


Kuah Yong Tau Foo HOMEMADE, Buat Sendiri Boleh Makan Puas-Puas!

Setiap kali pergi pasar malam mesti wajib cari Yong Tau Foo ni. Rupanya tak susah mana pun nak buat kuah Yong Tau Foo homemade.
Kadang-kadang bila beli, tak puas makan sebab nak beli banyak harga boleh tahan mahal juga.
Kalau buat sendiri, boleh makan puas-puas. Confirm puas hati anak-anak makan. Jom cuba buat menggunakan resipi di bawah.
RESIPI KUAH YONG TAU FOO HOMEMADE
Bahan A:

Cili giling 1 sudu makan
Belacan 1 sudu teh
Sos tiram 1 sudu teh
Kicap 1 sudu makan
1 ketul gula melaka (hitam)
1 sudu makan tepung jagung – campur dan kacau dengan air sejuk
1/2 cawan air masak
Garam dan gula secukup rasa

Bahan B:

1 sudu makan bijan – goreng tanpa minyak

Cara-cara:

Panaskan periuk. Masukkan 1 sudu minyak masak kedalam periuk yang telah dipanaskan.

Masukkan cili giling dan belacan. Kacau sehingga agak garing.

Masukkan 1 ketul gula melaka. Biarkan ia cair.

Masukkan sos tiram dan kicap pekat. Kacau sehingga semua sebati.

Masukkan air masak dengan tepung jagung. Kacau semuanya sehingga mendidih dan sebati.

Tuang dalam bekas, taburkan bijan dan hidangkan bersama bahan-bahan Yong Tau Foo.

Kredit: Puan Faezah Rashid
Baca juga:

Tortilla Wrap Homemade. Guna 3 Bahan Je, Sedap & Jimat!

Jom Buat Sendiri Tauhu Telur Homemade. Dijamin Sedap, Bersih & Halal


Fuyoo! Kuala Lumpur Tersenarai Sebagai Salah Satu Destinasi Makanan ‘Best’ 2023

Pergh! Kuala Lumpur telah dipilih sebagai salah satu destinasi terbaik 2023 untuk makananlah!
Setiap orang memiliki alasan, pilihan serta selera tersendiri apabila melancong. Ada yang mengembara untuk destinasi cantik, ada pula yang mencari keunikan budaya serta makanan dan bermacam-macam lagi.
Sekiranya korang merupakan mereka yang travel untuk mencari kepuasan dan pengalaman gastronomi yang terbaik atau sedang merancang perjalanan untuk tahun 2023, buku panduan pelancongan terkenal Lonely Planet baru-baru ini telah menyenaraikan 5 destinasi terbaik untuk pengalaman tersebut.
Artikel berkaitan: 5 Restoran ‘Family-Friendly’ Di Kuala Lumpur, Sesuai Untuk Yang Ada Anak Kecil
Senarai yang dikeluarkan secara tahunan ini akan mengumpulkan destinasi terbaik untuk pelbagai kategori dan akan dijadikan panduan oleh para penggembara dan pemain industri pelancongan di seluruh dunia.

Menariknya untuk tahun 2023, Kuala Lumpur telah tersenarai sebagai salah satu destinasi terbaik untuk kategori ‘Makanan’ yang membariskan 5 destinasi yang menawarkan pengalaman gastronomi yang berbaloi untuk dicuba.
Destinasi lain yang disebutkan dalam senarai berkenaan termasuklah Lima di Peru, Umbria di Itali, Fukuoka di Jepun, Montevido di Uruguay dan negara Afrika Selatan.
Menariknya, ulasan yang diberikan Lonely Planet untuk Kuala Lumpur menggambarkan ibu negara Malaysia ini kaya dengan pelbagai jenis makanan yang pastinya tidak mengecewakan.

 @lonelyplanet
Kuala Lumpur is one of our #BestInTravel picks for 2023. Perfect for waterfall hikes, markets, and late-night snacks — local chef, Darren shows us around.
 ♬ original sound – Lonely Planet

Antara yang disebutkan adalah kepelbagaian ‘makanan jalanan’ atau street food yang ada di sini, pasar-pasar malam dengan pelbagai juadah ringan dan tidak dilupakan kehidupan malam yang meriah.
Selain itu, dalam panduan yang sama, Lonely Planet telah memaparkan dua artikel berkaitan dengan Kuala Lumpur iaitu panduan untuk menikmati makanan di Kuala Lumpur dalam satu hari, yang mana artikel tersebut menyentuh pelbagai topik menarik tentang makanan-makanan tempatan yang disumbangkan oleh warga tempatan yang arif tentang Kuala Lumpur.
Dalam masa yang sama, penulis turut menyenaraikan jenis makanan yang perlu orang ramai cuba kalau datang ke Kuala Lumpur seperti nasi lemak, kari ala Pulau Pinang dan juga Sup Perut Ikan Peranakan.
Untuk pengetahuan, senarai ‘Best in Travel’ yang dikeluarkan oleh Lonely Planet ini telah dipilih oleh pakar pengembaraan dan juga pemain industri seluruh dunia serta melibatkan sumbangan orang tempatan untuk setiap destinasi.
Budaya dan masakan Malaysia yang pelbagai pasti menjadikannya destinasi gastronomi yang menarik.


Kuali Baru Jangan Terus Guna. Kena ‘Bakar’ Dulu, Elak Berkarat & Masakan Tak Melekat

Kuali merupakan salah satu perkakasan dapur yang wajib ada setiap rumah. Ramai yang masih menggunakan kuali yang sama selama berbelas-belas tahun kerana masih elok tanpa perlu membeli kuali baru. Tapi kalau tak tahu jaga, kuali memang akan senang berkarat dan masakan mudah melekat.
Rupa-rupanya jika beli kuali baru kena ‘bakar’ dulu atau dikenali ‘season the wok’. Proses ini penting bagi memastikan kuali tahan lebih lama, tak berkarat dan masakan juga tak melekat.
Macam mana cara bakar kuali baru tu sebenarnya? Jom baca perkongsian oleh saudara Wan Luqman di bawah.
Cara Bakar Kuali Baru Supaya Tahan Lama
Baru² ni jumpa kuali saiz 13″ terus sambar. Susah sikit nak jumpe saiz 13″. Dah setel masak ibu sambal dan daging hitam, jom bakar kuali baru ni.
Orang putih cakap “season the wok”. Untuk ape bakar? Carbon steel wok ni kalau tak jaga dia, tak manjakan dia, dia akan cepat berkarat. Jadi untuk elakkan berkarat, kita kena bakar kuali ni dulu sebelum guna dia.
Salah satu lagi sebab nak bakar adalah supaya masakan kita tak melekat.
Proses semua makan masa lebih kurang 30-45 minit bergantung kepada power api dapur anda.
Cara-caranya:
Ok, macam mana nak tahu saiz kuali ni? Kat handle tu ada sticker. Boleh tengok nombor tu, tu lah saiz. Kebanyakan yang ada saiz 14″ 16″. Saiz 13″ susah sikit nak dapat.

Kuali ni masa baru beli dia berbungkus dalam plastik. Bila buka plastik, permukaan kuali tu dia berminyak / greasy. Itu adalah minyak dari kilang, kita kena cuci dulu. Tenyeh gosok dengan sabun guna span besi ye. Depan belakang bontot dia kita gonyoh semua.

Dah gonyoh guna span besi mesti la nampak kesan² tu. Biarkan je, jangan sedih pulak kuali calar.

Set kan api dapur yang terpadu dan start bakar!

Bakar sampai kebiruan ke seluruh permukaan kuali ni tau, biar rata semua tempat. INGAT JANGAN LAMA SANGAT, BILA DAH START BIRU TERUS ALIH KE PERMUKAAN LAIN. KALAU LAMA SANGAT KAT TEMPAT SAMA, NANTI YANG BIRU TU AKAN JADI MERAH. TANDA BESI TERLALU PANAS dan akan berkarat di kemudian hari. Sila buang dan beli kuali baru.

Bakar seluruh permukaan kuali ye.

Dah siap. Biarkan dalam 10 minit.

Lepas 10 minit, kite test season. Letak minyak sikit.

Guna paper towel untuk ratakan ke seluruh permukaan kuali. Ingat, tisu dapur ye. Bukan guna tisu muka dalam kotak.

Test Run, goreng la pape pun, bawang ke, daun bawang ke halia ke serai ke. Goreng je sampai garing ke hangus ke.

Bile dah garing kaw², buang bahan goreng tadi dan guna tisu tadi untuk lap permukaan kuali.

Dah habis lap, biarkan sekejap dalam 3-5 minit. Bagi dia cool down dulu.

Kemudian bilas dan gosok guna span tanpa sabun ye.

Lap² bagi kering kemudian panaskan. Titiskan minyak sikit dan sapu rata ke seluruh permukaan kuali lagi sekali.

Bila kita gosok guna tisu sambil api menyala, dia akan start berasap. Tutup api, siap.
Besok² nak pakai, panaskan dulu, ratakan sedikit minyak ke seluruh permukaan kuali, baru guna. Ini dipanggil pre season.
Buat 2-3 kali pre season, insyaallah lepas tu kuali akan hitam gelap gelita macam kat restoran tu, itu lah yang kita mahu. Konpem tak melekat sampai sudah.

Ni kuali kander yang ke-2. Beli ni dulu x season pun, malas. Bila x season, dia jadi macam ni lah. Lepas pakai, cuci bersih², bila dah kering dan simpan. Akan naik karat² tu. Jadi setiap kali nak pakai, kena cuci dulu.
Kuali macam ni, untuk penjagaan dia, setiap kali lepas pakai basuh lap bagi kering kemudian sapu minyak di keliling permukaan dia. Baru simpan.

Kredit: Wan Luqman
Baca juga: Cara Masak Nasi Untuk Sorang Makan, Baru Tak Membazir & Nasi Tak Berkerak


Kuali Hitam Legend BAHAYA? Jangan Ambil Mudah, Boleh Sebabkan Kanser! Ahli Kimia Ini Dedah Sebabnya..

Pasti ramai yang masih menggunakan kuali hitam atau periuk yang hitam legam kerana ia dianggap kuali legend.
Namun, tahukah anda peralatan memasak seperti ini berbahaya untuk kesihatan tubuh badan manusia? Jom ikuti perkongsian oleh seorang ahli kimia, Dr Fatimah Salim yang menerangkan sebab kenapa kuali hitam ini bahaya untuk digunakan.
ADA APA DENGAN KUALI HITAM LEGEND?
Ramai yang mungkin tidak kisah dengan keadaan kuali atau periuk yang sudah menjadi hitam legam, legend katanya. Tahukah anda peralatan memasak sebegini amat merbahaya?

YA. Lapisan hitam ini sebenarnya terbentuk daripada mendakan bahan masakan dan minyak yang terhangus dan dibiarkan lama sebati tanpa disental atau dikikis.
Lapisan ini berpotensi menyebabkan kanser kerana ianya mengandungi bahan-bahan kimia seperti polycyclic aromatic hydrocarbons (PAHs), heterocyclic amines (HCAs) acrylamide dan furans. Bahan-bahan kimia ini akan bercampur dalam masakan kita setiap hari yang kita hidangkan kepada anak-anak.

Maka, usah berfikir panjang lagi. Segera bersihkannya bagi mengelakkan masalah kesihatan di masa hadapan. Benar, bahan-bahan kimia ini memang sentiasa ada dalam makanan yang dipanggang atau dimasak dengan suhu yang tinggi sehingga hangus, namun usahlah sengaja menambah punca.
Tips untuk membersihkan lapisan karbon ini adalah:

Panaskan peralatan memasak dengan api. Tuangkan air perlahan-lahan dan biarkan air di dalam peralatan ini mendidih selama 10-15 minit. Kemudian tuangkan setengah cawan baking soda dan biarkan ianya mendidih seketika. Matikan api dan kikis perlahan permukaan ini dengan menggunakan senduk bersesuaian. Tunggu sejuk dan sental.
Boleh juga gantikan bes lain seperti sabun cuci baju. Setelah biarkan periuk mendidih selama 10-15 minit. Matikan api, alihkan dan tuangkan sabun cuci sesetengah cawan. Rendam sekitar 1 jam atau lebih lama bergantung kepada tahap kekotoran. Apabila kelihatan mudah dikikis, buangkan air sabun rendaman dan sental.
Jika kesan hitamnya tidak teruk, boleh saja tuangkan baking soda tanpa pemanasan dan sental. Atau gantikan bahan berbes dengan bahan berasid seperti cuka makan, air asam jawa, asam keping. Namun baunya agak kuat jika dibandingkan baking soda.

Pemanasan membantu menanggalkan kesan hangusan dengan lebih mudah kerana bertambahnya tenaga kinetik molekul-molekul dalam ikatan metalik peralatan memasak dan lapisan hangusan itu juga.
Nota:

Dalam keadaan yang pekat, bahan-bahan kimia ini bersifat menghakis, maka boleh membantu dalam proses pembersihan. Cuma berhati-hati dengan air panas dan sifat yang boleh merengsa.
Peralatan yang telah berkilat tadi perlu dibentuk lapisan oksida untuk mengurangkan risiko bocoran logam. Maka, boleh lah merebus air beberapa kali sehingga lapisan kelihatan pada permukaan, sebelum digunakan seperti biasa.

Semoga bermanfaat!
Kredit: Dr Fatimah Salim


Mi Goreng ‘Terlampau Sikit’, Kuantiti Makanan RMT Di Sekolah Ini Dikecam Netizen

Rancangan Makanan Tambahan atau RMT diperkenalkan sebagai pemberian makanan tambahan kepada murid-murid di sekolah rendah terutamanya dari luar bandar dan golongan berpendapatan rendah. Makanan yang diberikan secara percuma ini banyak membantu pelajar-pelajar yang kurang bernasib baik.
Namun baru-baru ini, kecoh di laman sosial apabila seorang individu berkongsikan keadaan makanan yang diberikan di dalam program RMT ini. Jumlah makanan yang diberikan kepada pelajar ini turut menimbulkan pelbagai persoalan dari netizen.

Menerusi gambar yang dikongsikan itu, dilihat kuantiti untuk sepinggan mi goreng itu sangatkan sedikit.
Menurut individu yang berkongsikan hantaran tersebut, gambar itu merupakan makanan RMT di sebuah sekolah di Pahang.

Tidak pasti kenapa jumlah yang diberikan terlalu sedikit, ada yang mengandaikan kemungkinan kerana kenaikan harga barang sekarang ini.
Namun netizen menganggap ianya agak keterlaluan untuk memberikan para pelajar menikmati makanan dalam kuantiti sedikit itu.
Berdasarkan tinjauan di laman Kementerian Pendidikan, harga makanan yang ditetapkan bagi program RMT adalah RM2.50 bagi pelajar di Semenanjung manakala RM3.00 untuk di Sabah, Sarawak dan Labuan.
Dengan kenaikan harga barang kini, netizen berharap harga yang ditetapkan ini dapat dinaikkan supaya para pelajar dapat nikmati makanan yang lebih baik.
“Untuk RMT pihak KPM dah boleh naik harga kot RM3.50 or RM4 sorang…”
“Dekat sekolah rendah tempat aku, nasi penuh ayam potongan dadu 2 ketul, sayur takde apa takdak…”

“Macam banyak sangat mi tu. Patut sorang sehelai mi cukup lah. Budak-budak je kan.”

“Kita yang parents kucing ni bagi makan pada kucing elok lagi daripada mereka yang bagi makan pada pelajar ni. Sampai hati sungguh.”

Difahamkan, Guru Besar (GB) dan juga Pejabat Pendidikan Daerah (PPD) sudah memberi amaran kepada pihak kantin tapi tetap tidak berubah.

Sumber: Twitter @izwarwahid


Kuih Angku Versi Halal (Kuih Tradisional Cina) Lain Warna Lain Intinya, Tapi Sedap!

Lamanya tak makan Kuih Angku! Kuih ini merupakan kuih tradisional cina yang digemari ramai orang. Terdapat pelbagai warna kuih angku cina ini dan setiap warnanya mempunyai inti yang berbeza.
Nak tahu cara penyediaannya? Jom ikuti perkongsiannya disini.
Kuih ini mempunyai acuannya yang tersendiri. Tapi boleh juga dibuat tanpa menggunakan acuannya. Kuih angku ini amat digemari ramai terutamanya masyarakat peranakan Baba dan Nyonya.
Baca juga: Mooncake Atau Kuih Bulan Versi Halal, Baru Tahu Mudah Je Nak Buat!
Teksturnya yang lembut dan kenyal adalah disebabkan penggunaan tepung pulut. Bahan memasak yang digunakan sangatlah mudah diperolehi dan tidak renyah. Anda juga boleh mempelbagaikan warna dan intinya.
Mari kita ikuti perkongsian resipi dari Juliana Jue Cullen. Beliau ada berkongsi tiga resipi berlainan inti beserta gambarnya.
Dalam perkongsian ini, inti yang digunakan adalah kacang hijau.

RESIPI KUIH ANGKU VERSI HALAL

Bahan A:

35 gram potato flakes
170g-190g air panas mendidih

Bahan B:

200 gram tepung pulut (jenama cap kambing/erawan)
60g gula halus
55 gram air panas mendidih
55 gram minyak masak
Pewarna makanan pilihan mengikut inti

Bahan C:

Daun pisang secukupnya. Potong daun pisang bg sama saiz.

Bahan inti kacang hijau:

525gram kacang hijau tanpa kulit
325 gram gula pasir-manis just nice
105gram minyak masak

Cara Buat Inti:

1. Kacang hijau tanpa kulit – cuci bersih-bersih sampai warna kuning air cuci tu jernih sikit. Dah cuci bersih, rendam dalam bekas isi air bagi penuh melepasi paras kacang hijau. Rendam dalam 1 jam macam itu.

2. Siap rendam, toskan masukkan dlm loyang 10 inch. Sebelum masukkan dlm loyang masukkan daun pandan yg dipotong2 letak dlm loyang lepas tu masukkan kacang hijau dan letak lagi daun pandan atas kacang hijau kemudian kukus kira-kira 30 hingga 45 minit.

3. Dah siap kukus, masukkan terus kacang hijau pengisar.

4. Panaskan minyak dalam kuali non-stick. Guna api perlahan.

5. Minyak dah panas, masukkan kacang hijau yang dah di kisar, gula pasir dan untuk wangi boleh masukkan daun pandan yg disimpul dlm bahan2 tadi. Gaul semua bahan supaya sebati dan kacang hijau tak hangit.

6. Sejukkan inti sebelum masukkan dalam peti sejuk kalau belum nak gentel. Jangan bekukan inti yang belum digentel.

7. Gentel inti dan timbang 15gram setiap biji masukkan dalam bekas yg bersih dan boleh dibekukan siap. Tahan sampai 6 bulan.

Cara Buat Kuih Angku:

1. Bancuh bahan A, kacau sehingga menjadi seperti mashed potato. Ketepikan.

2. Untuk bahan B, sebatikan trpung pulut dgn gula halus. Dah agak bercampur, masukkan Bahan A tadi ramas jadi mcm serbuk roti.

3. Dah siap adun dgn bahan A, masukkan air panas kemudian masukkan minyak masak. Proses uli bahan B gunakan plastic glove. Adun sampai jadi mcm adunan tanah liat yg lembut. Kalau waktu adun rasa belum lembut, tambah dalam 1 sudu makan air panas. Pastikan sebelum tambah kena adun sampai tak lekat di bekas adun plastik. Kalau adunan keras baru boleh tambah air panas. Adunan jangan terlampau lembik.

4. Siap adun, warnakan doh guna 1/2-1 sudu kecil dulu, ramas-ramas bagi sebati warna. Kalau warna belum nampak menarik lagi baru tambah sedikit demi sedikit. Jangan terlalu banyak warna nanti pekat sangat kulit angku nya.

5. Inti yang sudah digentel boleh disalut dgn kulit angku. Timbangan inti 15gram. Inti kena buat dan sejukkan/frozen awal sebelum nak proses kulit angku.

6. Kukus kuih angku dalam 10 minit. Jangan biarkan dalam pengukus mcm itu sahaja. Tutup dan buka penutup setiap 3 hingga 5 minit untuk elakkan kuih angku leper dan kembang. Nanti hilang bentuk kura-kura.

7. Siap masak buka tutup kukus dalam 2 minit macam tu baru angkat pengukus dan sejukkan kuih dalam 5 minit dan sapu minyak masak di permukaan kuih angku bagi nampak berkilat cantik. Siap untuk dihidang!

Kepada mereka yang terasa nak bertukar selera juadah minum petang. Apa kata cuba resipi yang sedap ini. Semoga bermanfaat buat semua.
Selamat mencuba!


Kuih Bakar Pandan Guna Sukatan Mangkuk, Kuih Tradisi Melaka

Rindunya nak makan kuih bakar pandan. Ada tak penggemar kuih tradisional dekat sini? Kalau ada, bolehlah anda ikuti resipinya disini. Memang sedap dan beraroma wangi daun pandan. Memang tak cari yang lain.
Kuih bakar ini sesuai dijadikan menu minum petang bersama keluarga. Ia juga sesuai dijadikan menu kuih-muih bila adanya majlis kenduri kendara. Sangat mudah dibuat masa kini kerana cuma perlu dibakar dalam oven sahaja.
Baca juga: Cara Buat Kuih Biskut Kelapa, Kuih Tradisional Yang Makin Susah Nak Jumpa
Buat sendiri kat rumah, memang lagi puas hati dapat makan banyak. Tak guna banyak bahan pun. Sukatan yang digunakan juga cuma menggunakan sukatan cawan. Untuk mereka yang tak suka pada hanyir telur, boleh dituangkan esen vanila secukupnya dalam adunan.
Kalau nak dapatkan warna hijau yang cantik pula, memang kena guna daun pandan yang banyak. Jadi, bau kuih juga akan lebih beraroma bila dibakar. Sedap sangat!
Bersama dengan Puan Sharifah Abu Bakar yang sudi berkongsi resipi.
Secara moden, warna kuih ini boleh ditambah dengan pewarna. Tapi kalau dah warna daun pandan tu dah cukup, tak perlu dah menggunakan pewarna makanan. Letak pewarna pun tak elok sangat untuk kesihatan. Lebih baik korang masak kuih bakar pandan ni dengan warna asli daun pandan je. Lagi bagus.

Untuk yang baru nak mencuba buat kuih ni, jom ikuti resipi dari perkongsian Cik Puan Sharifah Abu Bakar yang mendapat kunjungan dari MyResipi semasa program Jom Balik Kampung anjuran Tourism Malaysia Wilayah Selatan baru-baru ini.

RESIPI KUIH BAKAR / BAHULU KEMBOJA PANDAN

Bahan-bahan:

1 mangkuk tepung gandum
1 mangkuk telur gred A
2 mangkuk gula
1 mangkuk santan
1 mangkuk air daun pandan – agak-agak berapa helai daun pandan
Sedikit halia – kisar halus
1 bawang merah kecil – kisar halus (penghilang hanyir telur cara orang lama)
Bijan
Sedikit minyak – untuk sapu dalam acuan

Cara menyediakannya:
1. Sebelum buat adunan di atas, panaskan dahulu oven pada suhu 170 celcius bersama dengan acuan bunga.
2. Kisarkan 1 mangkuk air bersama daun pandan dan tapiskan.
3. Masukkan semua bahan kecuali bijan di dalam pengisar. dan kisar hingga menjadi adunan.
4. Tapis adunan tersebut di dalam jag.
5. Keluarkan balik acuan dalam oven tadi dan sapukan minyak atau marjerin.
6. Taburkan bijan di atas permukaan adunan.
7. Bakar dalam oven selama 1 jam dengan suhu 200 celcius sehingga permukaan kuih tersebut kelihatan garing dan perang.
8. Cucuk kuih bakat dengan lidi, jika lidi licin, kuih tersebut sudah masak. Siap untuk diangkat, dipotong serta dihidang.

Tutorial:

 @myresipi
Tengok je kuih bakar atau bahulu kemboja ni, mesti terus teringat kampung halaman lah. Singgah ke Masjid Tanah, jangan lupa ke kampung Paya Lebar untuk rasai sendiri keaslian kuih bakar ni 😋 #myresipi #resipitiktok #kuihbakar #kuihbahulukemboja #jombalikkampung #cuticutimalaysia #fyp #fypシ
 ♬ Zapin Melayu – Kiki Taufik

Siap untuk dihidang! Tak muak makan kuih ni. Lembut dan lemak manis rasanya. Ditambah pula sedikit kerangupan pada kerak kuih lagi bertambah keenakannya. Dah nak masuk musim raya ini, memang kena ambil banyak peluang mencuba pelbagai resipi.
Selamat mencuba!


Cara Buat Kuih Belimbing atau Churros, Lembut Kat Dalam, Rangup Kat Luar

Siapa je yang tak suka kuih belimbing atau nama omputihnya Churros kan? Lagi-lagi kalau makan pada waktu petang, sedap tau!
Di Terengganu, ia dipanggil sebagai kuih Belimbing. Mungkin disebabkan bentuknya yang seakan buah belimbing. Tapi zaman sekarang mungkin ramai yang lagi familiar dengan nama Churros.
Teksturnya pula lembut di dalam dan rangup di luar. Ditabur pula dengan gula. Sedap sangat!
Baca juga: Kuih Seri Muka Guna Sukatan Cawan, Mudah Untuk Yang Baru Berjinak Nak Buat
Jom kita ikuti perkongsian resipi dari Pn Habsah Ngah ini. Bila dah ngap, pasti nak lagi!
Resipi Kuih Belimbing / Churros

Bahan-bahan:

1/2 kg tepung gandum
Tambah 1 sudu kecil baking powder

*Ayak dahulu dua-dua bahan ini

4 cawan air
3 sudu besar gula
3 sudu besar marjerin
3 biji telur gred A/B

*Kalau guna gred telur C/D, boleh tambah lagi sebiji.

Sedikit garam
1 sudu kecil esen vanilla

Cara penyediaan kuih:
1. Panaskan air dan masukkan marjerin, gula, garam, esen vanila hingga mengelegak.
2. Bila dah mengelegak. perlahankan api.
3. Boleh perlahan-lahan masukkan tepung gandum. Kacau sampai tak ada ketulan tepung.
4. Bila hilang ketulan, boleh tutup api. Curah adunan tadi dalam bekas.
5. Pecahkan telur satu persatu dan kacau adunan tadi sampai sebati. Kemudian, bagi rest adunan dalam 20 minit. Barulah di goreng.
6. Guna je acuan biskut semperit/bunga dahlia tu. Lagi senang! Tinggal picit je. Picit terus masuk dalam kuali dan gunting adunan.
7. Goreng guna api sederhana ye dan rajin-rajin terbalikkan. Goreng hingga kekuningan.
8. Angkat dan toskan minyak. Dah suam bolehlah tabur gula halus. Siap.

Dah boleh dihidang. Makan panas-panas pun sedap sangat!
Adunan kuih ni memang lembut ye. Kena rajin basahkan tangan. Kalau tak, adunan akan melekat sangat masa nak picit masuk acuan tu.
Selamat mencuba.


Kuih Bengkang Tepung Beras Sukat Guna Cawan, Bakar Dalam Air Fryer Je

Jom cuba buat Kuih Bengkang Tepung Beras. Hanya bakar dalam Air Fryer je, memang menjadi. Kalau yang tidak tahu, kuih ini adalah kuih tradisional yang sering menjadi idaman ramai, terutama sekali buat penggemar sajian melayu lama ini.
Baca juga: Kuih Talam Pisang Sukatan Cawan, Lembut Bergedik Ikut Resipi Ini
Pada zaman dahulu, proses untuk membuat kuih bengkang atau kuih bingka ini mengambil masa yang agak lama kerana terpaksa membakarnya menggunakan sabut kelapa.
Namun pada zaman serba teknologi ini, kuih bengkang boleh siap dalam masa setengah jam sahaja! Bahan-bahan yang digunakan juga mudah didapati dan yang paling menarik, hanya menggunakan 5 bahan sahaja.
Nak beli di luar pun macam dah susah nak jumpa kuih bengkang ini, buat sahaja dirumah dengan resipi yang dikongsikan oleh Cik Puan Eniza M. Salim dari Facebook ini.

RESIPI KUIH BENGKANG TEPUNG BERAS

Bahan-bahan:

2 cawan tepung beras
3 sudu besar tepung jagung
3 1/2 cawan santan (saya guna 1 kotak santan kara utk jadi kan 3 1/2 santan+ campur air)
1/2 cwn gula pasir( saya guna gula perang)
1/2 sudu kecil garam

Cara-cara penyediaan:
1. Campur semua bahan di atas. Masak atas api sampai likat, sambil kacau dalam api yang perlahan.
2. Sapu loyang dgn minyak/ butter dan tuang adunan dalam loyang.
3. Bakar guna Air Fryer dengan suhu 180C kira-kira 30 minit.
4. Sedia untuk dinikmati.

Selamat mencuba resipi ini.
Baca juga: Kuih Bingka Ubi Kayu Guna Air Fryer, Pakai 5 Bahan Je Guna Resipi Ini


Kuih Bingka Ubi Kayu Guna Air Fryer, Pakai 5 Bahan Je Guna Resipi Ini

Jom buat Kuih Bingka Ubi Kayu guna Air Fryer, tak perlu susah-susah nak bakar dalam oven. Memang mudah dan sedap!
Sajian kuih berasaskan ubi kayu memang menjadi kegemaran ramai. Rasa yang lemak manis dan tekstur lembut membuatkan ia selalu menjadi pilihan untuk santapan.
Baca juga: Kuih Tako Jagung Sukatan Cawan, Comel Sangat Buat Bentuk Macam Ini!
Salah satu kuih orang lama yang menjadi ‘pujaan’ ramai ialah bingka ubi kayu. Juadah klasik ini disediakan dengan kaedah bakar.
Selain aroma wangi membangkitkan selera, permukaan garing, rasa lemak daripada ubi dan santan yang bergabung menjadikan juadah ini sangat enak.
Ikuti resipi dari perkongsian Cik Puan Eniza M. Salim ini di laman Facebook. Hanya campurkan lima bahan dan bakar dengan air fryer.

RESIPI KUIH BINGKA UBI KAYU

Bahan-bahan:

2 cawan ubi kayu (diparut, tapis dan ambil sekali mendapannya)
1/2 cawan gula
1 cawan santan
2 sudu besar mentega (cairkan)
Sedikit pewarna kuning telur

Cara-cara penyediaan:
1. Campurkan semua bahan dan gaul sehingga sebati.
2. Tuangkan adunan ke dalam acuan yang sesuai. Jangan lupa sapu mentega terlebih dahulu.
3. Bakar pada suhu 180 darjah Celcius selama 30 minit menggunakan air fryer.
4. Anda boleh menambah masa selama lima minit untuk menggaringkan lagi permukaannya.
5. Siap untuk dihidang!
Khasiat Ubi Kayu:

Ubi kaya dengan zat besi.
Selain itu ia tinggi kandungan vitamin C yang sangat mustahak untuk sistem imun dan penghasilan kolagen.
Ubi kaya sumber energi dan sesuai sebagai santapan selepas buat senaman berintensiti tinggi.
Ia juga tinggi kalium yang membantu mengembangkan salur darah sekali gus mengelakkan tekanan darah tinggi.
Jika anda ingin membeli ubi kayu, cari isi yang putih kerana itu tanda ia masih segar.

Selamat mencuba!
Baca juga: Kuih Putu Ayu Cheese Anti Gagal, Memang Lembut Dan Gebu Hasilnya


Cara Buat Kuih Biskut Kelapa, Kuih Tradisional Yang Makin Susah Nak Jumpa

Kuih biskut kelapa yang akan dikongsikan ini kelihatan sedikit berbeza dengan biskut kelapa yang biasa kita dapati di kedai. Ia merupakan kuih tradisional masyarakat Melayu.
Rasanya amat lazat, cantik dan semestinya mudah untuk disediakan. Buat para amatur, resepi ini khas buat anda semua!
Kuih biskut kelapa ini mempunyai bentuk seakan love yang boleh dibuat dengan menggunakan acuan dan warnanya sedikit cerah.
Selalunya jika dah termakan biskut kelapa ni mesti tidak boleh berhenti! Bahan – bahan untuk membuat biskut kelapa ini juga mudah untuk didapati.
Antaranya termasuklah, tepung ubi, jagung dan gandum serta kelapa parut. Cara pembuatannya boleh dilihat dibawah!
Resipi ini telah dikongsikan oleh Puan Rohati bt Salim ketika menerima kunjungan dari min dalam program Jom Balik Kampung Melaka yang dianjurkan oleh Tourism Malaysia Wilayah Selatan.
Tanpa membuang masa lagi mari kita lihat bagaimana hendak menyediakan resepi biskut kelapa klasik ini!
Kerangupan biskut kepala memang kebanyakan menyukainya. Tambah pula sewaktu membakar harum semerbak bau kelapa.
Pasti leka menikmatinya, sedar-sedar dah separuh balang.
Resipi Kuih Biskut Kelapa

Bahan-bahan:

1 cawan majerin
1 cawan gula icing
1 biji kuning telur
1 sudu makan esen vanilla
3 1/2 cawan tepung jagung
1 cawan kelapa kering

Cara membuat:
1. Adukkan majerin,gula icing dan kuning telur.
2. Gaul sebati dengan menggunakan senduk (kayu).
3. Bila dah sebati masukkan esen vanilla 1 sudu makan
4. Kemudian masukkan kelapa kering dan masukkan tepung jagung. sedikit demi sedikit hingga menjadi doh.
5. Sapu majerin pada loyang dan terap doh dengan acuan sapu sedikit telur putih dan tabur sedikit kelapa kering yang diwarnakan (tidak ada rasa tapi boleh menjadikan biskut lebih rangup)
6. Bakar pada suhu 150’c selama 15-20 minit.
Tutorial:

 @myresipi
Bila tengok kuih kelapa ini, mesti semua teringat kampung halaman kan? Lagi-lagi bila musim perayaan. Kalau korang nak resipi kuih ini yang dibuat secara tradisional, boleh komen ‘Kongsi Resipi Min!’ #myresipi #resipitiktok #kuihkelapa #jombalikkampung #cuticutimalaysia @Tourism Malaysia
 ♬ Tanak Kampung (Versi Melayu) – Jimmy Palikat

Baca juga: Cara Buat Kuih Tepung Bunga Guna 4 Bahan, Kuih Tradisional Kegemaran Ramai


Kuih Cakoi Goreng Cara Mudah, Cicah Dengan Kaya Pandan, Fuh Memang Padu!

Jom buat Kuih Cakoi Goreng dan kebiasaannya kuih ini dihidangkan ketika minum petang atau berbuka puasa. Memang nikmat jika dinikmati bersama kopi atau teh panas.
Sambil-sambil itu cicah pula dengan kaya pandan, fuhh penuh rasa tu dalam mulut.
Baca juga: “True Malaysian,” – Makcik Jual Cakoi Ini Fasih ‘Giler’ Berbahasa Kantonis
Selain dimakan bersama-sama dengan kaya, ia juga boleh dicicah dengan kuah pandan atau kastard. Bagi gemar rasa manis boleh gandingkan bersama susu manis.
Bagi yang meminati kuih cakoi goreng ini, boleh ikuti resipi dari perkongsian Cik Puan Sophea Amri ini. Resipi perkongsiannya sangat simple, mudah dan lazat. Hanya guna 4 bahan ini sahaja.
Jom kita lihat cara membuatnya.

RESIPI KUIH CAKOI GORENG

Bahan-bahan:

2 cawan tepung gandum
3/4 cawan air suam
1/2 sdk yis
2 sdb gula

Cara-cara membuatnya:
1. Satukan air suam, yis dan gula. Kacau dan tunggu selama 15 minit sehingga naik buih (berbuih sikit je)
2. Tuang campuran yis tadi ke dalam bekas berisi tepung. Uli selama 15 minit. Kemudian rehatkan doh selama 60 minit.
3. Setelah doh kembang, bolehlah dipotong memanjang dan digelek.
4. Potong doh kecil-kecil dan cantumkan antara satu sama lain dengan sedikit air yang disapu pada permukaan.
5. Panaskan minyak yang banyak dan goreng sehingga keemasan.
6. Cakoi Goreng sedap dimakan bersama sangkaya pandan.

Nota tambahan: Saya suka buat kecil-kecil sebab layan makan satu mulut rangup gebu aje. Kalau nak buat besar-besar pun boleh, ikut selera masing-masing.
Terima kasih kepada Cik Puan Sophea Amri kerana sudi berkongsi resipi mudah membuat cakoi ini. Semoga bermanfaat buat semua!
Baca juga: Cara Buat Chinese Congee, Enak Dimakan Bersama Ayam Kukus Halia & Cakoi


Kuih Cara Berlauk Inti Daging, Buat Guna Acuan Kuih Tradisional

Dah lama tak merasa Kuih Cara Berlauk ini. Antara kuih tradisi melayu yang semakin hilang ditelan zaman. Tapi tak adalah terus hilang, sebab masih ada lagi penggemar kuih ini yang akan mencari resipi untuk buat sendiri di rumah.
Tapi kalau nak buat jual pun tak ada masalah sebab penulis pun tengok jarang-jarang yang menjual kuih acar lauk inti daging ini. Kalau ada pun, rasanya macam ‘kureng’ sedikit.
Baca juga: Sedapnya Bingka Kelapa, Kuih Tradisional Yang Makin Susah Nak Jumpa
Untuk kuih acar berlauk ini, selain inti daging, ia juga boleh dibuat menggunakan inti ayam. Jadi ada kepelbagaian untuk membuatnya.
Tapi kalau nak nampak lagi autentik kemenjadiannya, boleh guna acuan kuih tradisional macam gambar di atas. Memang nampak klasik dan sedap.
Yang penting, jangan kedekut nak letak isi di atas. Kuih ini juga biasanya kita jumpa ketika bulan ramadan, majlis keramaian atau kenduri kendara dan selalunya mendapat permintaan yang tinggi.
Resipi ini telah dikongsikan sendiri oleh Khairul Hafizi melalui laman Facebook. Korang pun boleh buat sendiri di rumah!

RESIPI KUIH ACAR BERLAUK INTI DAGING
Apa yang menarik tentang kuih ini ialah korang dapat rasakan sendiri tekstur lembut dan lemak-lemak kuih ini.

Bahan-bahan inti:

300g daging kisar
2 sdb serbuk kari
1 biji bawang besar
2 ulas bawang putih

Bahan-bahan hiasan:

2 tangkai cili merah – hiris halus

Bahan-bahan adunan:

2 cawan tepung gandum
2 biji telur
4 cawan santan cair
1/2 sdk garam
1/2 sdk pewarna kuning

Cara-cara membuat inti:
1. Panaskan minyak dan tumis bawang besar dan bawang putih sehingga kekuningan.
2. Masukkan bancuhan rempah kari yang dibancuh dengan sedikit air dan masak sehingga pecah minyak.
3. Masukkan ayam kacau sehingga kering airnya.
4. Perasakan dengan garam dan gula secukupnya.

Cara membuat adunan kuih cara:
1. Bancuh semua bahan adunan kuih cara daan kacau sehingga sebati. Tapis dengan penapis supaya tiada ketulan tepung. Nak mudah bancuh di dalam blender saja.
2. Panaskan loyang kuih cara dan sapu sedikit minyak. Tuang adunan ke dalam acuan dan sudukan inti ke atas kuih.
3. Kemudian tabur dengan hirisan cili, daun bawang, daun sup dan bawang goreng.
4. Tutup loyang dengan penutupnya atau tudung periuk.
5. Masak selama lebih kurang 3-4 minit di atas api perlahan. Kemudian sudah boleh diangkat.
6. Siap untuk dihidang!

Lepas ini dah boleh buat sendiri kuih cara berlauk ini di rumah. Tak perlu dah beli diluar lagi. Selamat mencuba!


Kuih Getas Lembut Dan Manis Berlemak, Kuih Klasik Kesukaan Ramai

Kuih getas adalah sejenis kuih tradisional yang agak unik kerana rasanya yang manis dan berlemak. Ada juga yang memanggilnya getas-getas atau gegetas.
Cara penyediaannya adalah antara yang paling mudah berbanding kuih tradisional yang lain. Gosok, ratakan, goreng. Siap dalam 10 minit!
Baca juga: Apam Pisang Gebu Guna Sukatan Cawan, Kisar Bahan Guna Blender Je
Rasanya yang lembut lagi kenyal menjadikannya sangat popular dan sering dihidangkan sebagai hidangan minum petang untuk seisi keluarga.
Ikuti resipi dari perkongsian Cik Puan Rokiah Abdullah ini. Hanya guna tepung gandum, tepung pulut dan juga kelapa parut serta disira dengan gula selepas digoreng.

RESIPI KUIH GETAS

Bahan-bahan:

2 cawan tepung pulut
2 cawan tepung gandum
1 biji kelapa parut putih
Sedikit air garam
Air secukupnya untuk uli

Bahan sira gula:

2 cawan air
2 cawan gula

Cara penyediaan:
1. Masukkan semua bahan ke dalam bekas kecuali air.
2. Gaul sebati kering dengan tangan barulah tuang air sedikit demi sedikit sambil mengadun sehinggalah tepung tidak melekat di jari.
3. Kalau terlebih air boleh tambah tepung sedikit ya.
4. Ambil adunan sebesar bola pingpong dan gentel bulat sedikit sebelum ditekan leper bagi dapatkan bentuk kuih getas yang bulat.
5. Kalau nak buat bujur memanjang pun boleh.Bila dah siap panaskan minyak dan goreng dengan api sederhana sehingga kekuningan. Angkat dan toskan.
6. Untuk cara sira gula pula,  masukkan air dan gula dalam kuali sehingga pekat dan menjadi seperti bertali sedikit dengan menggunakan api sederhana kecil.
7. Baru masukkan kuih dan kecilkan sedikit api sehingga gula tadi kering dan berbentuk hablur, baru padamkan api. Memang cantik kejadian kuih getas bila disira seperti ini.

Memang sedap lah untuk dijadikan hidangan minum petang. Selamat mencuba resepi kuih getas ini.
Baca juga: Kuih Bingka Ubi Kayu Guna Air Fryer, Pakai 5 Bahan Je Guna Resipi Ini


Kuih Kaswi Gula Merah, Kuih ‘Lejen’ Yang Tak Jemu Dimakan

Kuih kaswi gula merah atau juga dikenali sebagai kuih lompang merupakan kuih tradisional yang dikatakan ‘lejen’.
Tak pernah rasa jemu untuk memakannya. Kuih ini sejenis kuih talam yang lembut dan sesuai bagi semua peringkat umur.
Kuih kaswi gula merah ini akan ditaburkan kelapa parut yang telah diperasakan dengan garam.
Baca juga: Kuih Onde-Onde Bunga Telang, Nampak ‘Rare’ Sikit Buat Di Rumah
Bila dimakan terasa lemak manis je kuih ni. Tak muak pun. Selalunya dijadikan menu sarapan pagi atau minum petang bersama kopi.
Kuih ini juga sering kali dijual digerai tepi jalan diwaktu pagi. Yang pergi berkerja biasanya akan singgah membelinya untuk dibawa bekalan ketempat kerja. Laku keras kuih ni dijual.
Kepada mereka yang ingin menyediakannya secara homemade, boleh follow resepi yang dikongsikan oleh Noriza Awang Hamat ini.

Resipi Kuih Kaswi Gula Melaka

Bahan A:
1 cawan gula merah
1/2 cawan gula pasir
1 cawan air
Sedikit garam
Daun pandan
Bahan B:
2 cawan tepung gandum
1 cawan tepung ubi
3 cawan air biasa
1 sudu besar air kapur
Bahan C:
Kelapa parut
Garam
Cara membuatnya:
1. Masak semua bahan A sehingga gula larut. Tapis dan ketepikan.
2. Air gula yang dimasak tadi dijadikan 2 cawan.
3. Satukan semua bahan B. Kemudian, masukkan kedalam blander.
4. Campurkan sekali air gula merah tadi dalam blender. Dan blend sekali semua sehingga sebati.
5. Sapu loyang 9 inci dengan sedikit minyak.
6. Tuangkan adunan tadi dalam loyang dan kukuh sehingga masak. Kukus lebih kurang 45 minit.
7. Dah siap kukus, sejukkan seketika baru potong.
8. Satukan Bahan C dan gaul rata. Taburkan dan gulung kuih kaswi pada kelapa parut yang dah diperasakan dengan garam secukupnya. Siap!

Sangat mudah resepi kuih kaswi ni, cuma menggunakan blender untuk membuat adunan.
Lepas ni tak perlu beli diluar lagi, buat secara homemade lebih puas hati.
Semoga resipi kuih kaswi gula merah ini bermanfaat buat anda semua. Selamat mencuba!
Baca juga: Kuih Tako Jagung Sukatan Cawan, Comel Sangat Buat Bentuk Macam Ini!


Kuih Koci Labu Sukatan Cawan Cara Dulu Dulu, Sedap Rasa Lemak Manis Intinya

Jom buat Kuih Koci Labu petang-petang ini. Ia antara kuih warisan Melayu yang sedap dan masih lagi menjadi kegemaran ramai.
Memiliki tekstur yang lembut dan lembik. Rasanya juga sangat tradisional dengan rasa manis dan berlemak. Ia telah membuatkan kuih koci ini diminati dari dulu hingga sekarang.
Baca juga: Kuih Getas Lembut Dan Manis Berlemak, Kuih Klasik Kesukaan Ramai
Di Malaysia, ia popular terutama di kawasan pantai timur iaitu di Kelantan dan juga Terengganu. Di zaman moden ini, kuih koci akan disalut dengan santan sebelum dibalut dengan daun pisang dan dikukus.
Ada rahsia nak bagi kuih ini lagi sedap. Ikut sahaja resipi dari perkongsian Cik Puan Mas Cotek ini.

RESIPI KUIH KOCI LABU

Bahan Doh:

1 – 2 biji labu kuning 400gram
3 – 4 cawan tepung pulut – boleh tambah untuk dapatkan doh yang lembut

* Jika doh keras, boleh tambahkan santan pekat
Bahan Inti:

3 cawan kelapa parut
1 cawan gula merah
Gula pasir
1-2 cawan air
1 helai daun pandan – disimpul

*Masak semua bahan sehingga kering dan sejukkan
Bahan Dadih:

2 cawan santan pekat
1 sudu teh tepung beras
Garam secukup rasa

Bahan bungkus:

Daun pisang secukupnya

Cara-cara penyediaan kuih:
1. Labu yang sidap direbus dilenyek dan masukkan tepung pulut sedikit-sedikit sehingga menjadi doh yang lembut.
2. Bentukkan doh dan masukkan inti.
3. Didihkan air, rebus doh seperti buah melaka.
4. Angkat dan toskan.
5. Masukkan doh ke dalam dadih dan bungkus. Kukus kira-kira 10 hingga 15 minit sehingga masak.
6. Dah siap untuk dihidang.

Selamat mencuba resipi ini.
Baca juga: Kuih Bingka Ubi Kayu Guna Air Fryer, Pakai 5 Bahan Je Guna Resipi Ini


Kuih Lopes Cara Mudah Dan Pantas, Sedap Buat Minum Petang

Ada tak kat sini penggemar kuih lopes? Nama macam orang putih, tapi kuih ni merupakan kuih tradisional orang Melayu yang sangat ramai penggemarnya.
Apa kata hujung-hujung minggu ni kita try buat resepi kuih lopes untuk minum petang. Mesti best!
Kuih lopes juga merupakan kuih yang diperbuat daripada beras pulut yang dimasak dengan santan dan di warnakan dengan warna asli air pandan.
Baca juga: Kuih Serabai Bersama Kuah Manis, Meh Ikut Resipi Disini
Ianya akan di gulung dengan parutan kelapa dan di makan manis dengan air gula.
Sesetengah orang beranggapan, kuih lopes ni agak renyah di buat. Sebab menggunakan daun pisang. Sebenarnya kuih ni boleh je di buat tanpa daun pisang.
Dah ada cara modern yang mudah dan cepat untuk korang follow. Cuma kukus dalam loyang je. Rasanya juga tak kurang sedapnya tau!
Resepi kuih lopes yang di kongsikan oleh Yati Rahim ni telah mendapat share yang banyak iaitu 4.2k.
Mungkin di sebabkan cara penyediaannya yang mudah, buat ramai yang tertarik untuk mencubanya sendiri di rumah.
Resipi Kuih Lopes

Bahan untuk pulut:
2 cwn beras pulut susu
2 cwn santan cair
1/2 cwn air pandan
1sk air kapur
Beberapa titik pewarna hijau
Bahan untuk gula:
Gula melaka
Gula putih
Air
Tepung jagung (1 sudu teh dan bancuh dengan air sikit)
*Semua bahan di atas boleh anggarkan saja ikut keperluan.
*Tujuannya tepung jagung di gunakan adalah untuk memekatkan air gula tersebut.
Bahan untuk kelapa parut:

Kelapa parut
Garam
Cara membuat kuih lopes:
Pulut:
1. Cuci beras pulut dan rendam selama 1/2jam dgn air kapur+pewarna hijau.
2. Kisar daun pandan+air dan tapis (Guna 4 helai daun pandan)
3. Toskan beras pulut tadi dan masukkan dalam loyang.
4. Masukkan santan cair+gula dan kacau rata
5. Kukus sampai masak.
Air Gula dan Kelapa Parut:
1. Campur semua bahan dalam periuk kecil dan masak sehingga mendidih. Pelahankn api kemudian masak sehingga gula menjadi likat.
2. Kelapa parut+garam, gaul sebati dan kukus sekejap supaya kelapa tu tak mudah basi dan tahan lama.
Cara bentukkan pulut:
1. Ok, bila pulut dah masak, ambil sudu dan penutup tudung botol nutella, takde penutup tu cari la penutup tudung yang lain.
2. Padatkan pulut dalam penutup nutella dan tebalikkan penutup diatas dulang yang dilapik dengan plastik. Tak pun dengan kertas pembalut nasi lemak.
3. Kemudian, golekkan pulut tadi dalam kelapa parut.
4. Siram air gula tadi kemudian bolehlah dimakan.
Selamat mencuba.